qundao/data-zh-poetry huggingface dataset:
送聪师往蜀中乞钱
作者：韩驹
朝代：宋
体裁：五言律诗

早学汤休句，中参鲁祖禅。举花曾有省，持钵尚随缘。雪满商山屦，风号灞水船。谁怜功行苦，乞与一囊钱。
送苏世美东归
作者：韩驹
朝代：宋

东游两见鹤林春，晚愧先生作并邻。樽俎每留仓猝客，典型犹识老成人。系舟一笑都门外，卖剑归耕颍水滨。意气年来类儿女，别离不觉泪横巾。京口寻山每见携，鹤林问法更追随。本无物累那成癖，肯借人书未必痴。食粥往年容乞米，一樽今日细论诗。邗沟好去春风暖，莫忘椎冰共载时。
送苏世美东归·其一
作者：韩驹
朝代：宋

东游两见鹤林春，晚愧先生作并邻。樽俎每留仓猝客，典型犹识老成人。系舟一笑都门外，卖剑归耕颍水滨。意气年来类儿女，别离不觉泪横巾。
送苏世美东归·其一
作者：韩驹
朝代：宋

东游两见鹤林春，晚愧先生作并邻。
罇俎每留仓猝客，典型犹识老成人。
繫舟一笑都门外，卖剑归耕颍水滨。
意气年来类儿女，别离不觉泪横巾。
送苏世美东归·其二
作者：韩驹
朝代：宋

京口寻山毎见携，鹤林问法更追随。
本无物累那成癖，肯借人书未必痴。
食粥往年容乞米，一罇今日细论诗。
邗沟好去春风暖，莫忘椎冰共载时。
送苏世美东归·其二
作者：韩驹
朝代：宋

京口寻山每见携，鹤林问法更追随。本无物累那成癖，肯借人书未必痴。食粥往年容乞米，一樽今日细论诗。邗沟好去春风暖，莫忘椎冰共载时。
送范叔器次路公弼韵
作者：韩驹
朝代：宋

晚涂淹泊向谁论，白发名卿肯见存。雒邑风流馀此老，故家文献有诸孙。寺连狭径曾倾盖，船拥清溪尚一樽。小驻鄱阳未宜远，欲凭书尺问寒温。
送范叔器次路公弼韵
作者：韩驹
朝代：宋

晚涂淹泊向谁论，白髪名卿肯见存。
雒邑风流余此老，故家文献有诸孙。
寺连狭径曾倾盖，船拥清溪尚一罇。
小驻鄱阳未宜远，欲凭书尺问寒温。
送范生
作者：韩驹
朝代：宋

万里投殊俗，余生老一丘。
尚怜之子秀，能慰此翁愁。
只欲连墻住，胡为下邑留。
黄尘诗思尽，乞与四山秋。
送范生
作者：韩驹
朝代：宋

万里投殊俗，馀生老一丘。尚怜之子秀，能慰此翁愁。只欲连墙住，胡为下邑留。黄尘诗思尽，乞与四山秋。
送葛亚卿欲行不一过仆
作者：韩驹
朝代：宋

吾庐偪仄门三尺，惭愧春风巧相觅。
叩关惟许葛王孙，有时藉草倾余沥。
汝不如南池主人车载客，红旗皂盖行远陌。
又不如东郭公子柳藏门，青娥绿髪坐开樽。
是身牢落终何为，人不汝嫌汝自嗤。
伸眉一笑能几时，忽闻春尽王孙归。
春风欲尽犹有情，飘英堕絮俱伤神。
王孙未归迹已扫，秣马膏车何太早。
明日一杯愁送春，后日一杯愁送君。
君应万里随春去，若到桃源记归路。
送葛亚卿欲行不一过仆
作者：韩驹
朝代：宋

吾庐偪仄门三尺，惭愧春风巧相觅。叩关惟许葛王孙，有时藉草倾馀沥。汝不如南池主人车载客，红旗皂盖行远陌。又不如东郭公子柳藏门，青娥绿发坐开樽。是身牢落终何为，人不汝嫌汝自嗤。伸眉一笑能几时，忽闻春尽王孙归。春风欲尽犹有情，飘英堕絮俱伤神。王孙未归迹已扫，秣马膏车何太早。明日一杯愁送春，后日一杯愁送君。君应万里随春去，若到桃源记归路。
送蜀僧希肇往云居
作者：韩驹
朝代：宋

邂逅他乡识，艰难此地逢。
扁舟逆春水，一钵趁晨钟。
便欲依风穴，宁辞上雪峰。
老禅行履处，着眼看机锋。
送蜀僧希肇往云居
作者：韩驹
朝代：宋

邂逅他乡识，艰难此地逢。扁舟逆春水，一钵趁晨钟。便欲依风穴，宁辞上雪峰。老禅行履处，著眼看机锋。
送蜀僧潮音归乡
作者：韩驹
朝代：宋
体裁：古风

野水有善溉，山云忽为霖。古来出世士，亦有利物心。上人成都来，袈裟尘土侵。两屦踏京国，一钵提丛林。诸公握手旧，孰不低垂簪。尚陋汤休诗，肯鼓庭兰琴。独说众妙行，听者开烦襟。我作五字偈，弥天识潮音。
送许少卿出守邠州
作者：韩驹
朝代：宋

长安北走彭原路，白苇黄茆列亭戍。山形渐险溪水流，行人可肯回车去。岂知中有古邠州，十里沙平水漫流。雁飞蔽野葡萄晓，马放连云苜蓿秋。次卿卧听朝鸡久，请试从来拨烦手。未许相如喻蜀归，且看魏尚临边守。杂花撩乱草鲜明，二月春风卷旆旌。燕寝凝香无一事，乐哉饮酒莫论兵。
送许少卿出守邠州
作者：韩驹
朝代：宋

长安北走彭原路，白苇黄茆列亭戍。
山形渐险溪水流，行人可肯回车去。
岂知中有古邠州，十里沙平水漫流。
鴈飞蔽野葡萄晓，马放连云苜蓿秋。
次卿卧听朝鸡久，请试从来拨烦手。
未许相如喻蜀归，且看魏尚临边守。
杂花撩乱草鲜明，二月春风卷旆旌。
燕寝凝香无一事，乐哉饮酒莫论兵。
送贤上人归云门庵
作者：韩驹
朝代：宋

云门秀色连云居，石林参天冬不枯。溪回彷佛菜叶下，路转崔嵬茆屋孤。上人一口尽诸佛，肯顾世上群儿愚。独寻庞老不惮远，此事古有今人无。我穷活计依精庐，千年香火勤朝晡。远来无物可祗待，苦笋淡粥同斋盂。翻然别我出门去，春雨趁耕姜芋区。不须领众强自苦，一庵高卧真良图。
送贤上人归云门庵
作者：韩驹
朝代：宋

云门秀色连云居，石林参天冬不枯。
溪迴彷佛菜叶下，路转崔嵬茆屋孤。
上人一口尽诸佛，肯顾世上羣儿愚。
独寻庞老不惮远，此事古有今人无。
我穷活计依精庐，千年香火勤朝晡。
远来无物可祗待，苦笋淡粥同斋盂。
翻然别我出门去，春雨趁耕姜芋区。
不须领众强自苦，一庵高卧真良图。
送赵承之秘监出守南阳
作者：韩驹
朝代：宋

繁台十月寒飕飗，置酒共祖南阳侯。九士一客相献酬，皆言南阳山水幽。菊泉酿酒不论石，土酥醍醐出肥牛。使君楼前橘柚古，丞相堂下蒲莲稠。夜燃蜡炬宾醉舞，春风攲眠百花洲。各持一觞劝公饮，此行乐矣公何求。我独倚杖商声讴，此公人间第一流。方今群贤从法驾，金狨塞路嘶骅骝。独令此公守一州，临分慷慨泪莫收。南阳南阳乐复乐，归来归来无久留。
送赵承之秘监出守南阳
作者：韩驹
朝代：宋

繁台十月寒飕飗，置酒共祖南阳侯。
九士一客相献酬，皆言南阳山水幽。
菊泉酿酒不论石，土酥醍醐出肥牛。
使君楼前橘柚古，丞相堂下蒲莲稠。
夜燃蜡炬宾醉舞，春风欹眠百花洲。
各持一觞劝公饮，此行乐矣公何求。
我独倚杖商声讴，此公人间第一流。
方今羣贤从法驾，金狨塞路嘶骅骝。
独令此公守一州，临分慷慨泪莫收。
南阳南阳乐復乐，归来归来无久留。
送鄂州刘使君
作者：韩驹
朝代：宋

昔在史馆中，地禁无经过。唯君直庐近，退食同委蛇。至今梦催班，九门郁嵯峨。伤心望金马，极目悲铜驼。脱身来此郡，见公拥雕戈。猛士三千人，旌旃相荡摩。男儿晚有此，世儒安足多。少来谬秉笔，报国终无他。闻当向夏口，秋风水增波。愿子静荆峡，送我归江沱。
送鄂州刘使君
作者：韩驹
朝代：宋

昔在史馆中，地禁无经过。
唯君直庐近，退食同委蛇。
至今梦催班，九门鬰嵳峨。
伤心望金马，极目悲铜駞。
脱身来此郡，见公拥琱戈。
猛士三千人，旌旜相荡摩。
男儿晚有此，世儒安足多。
少来谬秉笔，报国终无他。
闻当向夏口，秋风水增波。
愿子静荆峡，送我归江沱。
送里人陈会往见江西漕使
作者：韩驹
朝代：宋

劝君少留持一觞，与君乡里皆陵阳。
儿童共戏苦盐岸，老大相逢乌石冈。
拾遗平生丈人行，拊我谓我能文章。
岂知今无一丝长，但余颠华面颜苍。
君行往见玉节郎，感时忧国歌慨慷。
饷师十万西平羌，笑我挟筴山中藏。
送里人陈会往见江西漕使
作者：韩驹
朝代：宋

劝君少留持一觞，与君乡里皆陵阳。儿童共戏苦盐岸，老大相逢乌石冈。拾遗平生丈人行，拊我谓我能文章。岂知今无一丝长，但馀颠华面颜苍。君行往见玉节郎，感时忧国歌慨慷。饷师十万西平羌，笑我挟筴山中藏。
送韩将仕自抚之衢
作者：韩驹
朝代：宋

故人有令子，高义摩云天。
邂逅亦未久，航湖背临川。
谓我老世故，数数求言诠。
岂知愚闇姿，一生忧患纒。
读书千万言，不若摩兠鞬。
愿子善自爱，无忘说车篇。
送韩将仕自抚之衢
作者：韩驹
朝代：宋

故人有令子，高义摩云天。邂逅亦未久，航湖背临川。谓我老世故，数数求言诠。岂知愚闇姿，一生忧患缠。读书千万言，不若摩兜鞬。愿子善自爱，无忘说车篇。
送黄若虚下第归湖南
作者：韩驹
朝代：宋
体裁：七言律诗

时人会傍高门走，独肯来游翰墨场。已有哲兄如叔度，定知吾子胜文强。长淮白浪摇春枕，故国青山接夜航。乞得功名归遗母，未应深羡绿衣郎。
逊子生日
作者：韩驹
朝代：宋

闲居识时令，爱此重九名。况我长头儿，正用兹辰生。汝性既已刚，汝气又已清。应须万卷读，勉力为家荣。俗物非汝喜，壶樽铸新成。寿汝白玉腴，可服黄金英。
逊子生日
作者：韩驹
朝代：宋

闲居识时令，爱此重九名。
况我长头儿，正用兹辰生。
汝性既已刚，汝气又已清。
应须万卷读，勉力为家荣。
俗物非汝喜，壶罇铸新成。
寿汝白玉腴，可服黄金英。
道中绝句
作者：韩驹
朝代：宋

浅黛依依临水笑，挼蓝脉脉抱山流。他年定作寒溪梦，梦载支郎雪满舟。野岸黄榆三万栽，枯根断处水容开。隋堤二月春如许，看取柔条拂面来。青罗带上玉花飞，不用天山一尺围。欲上钓船沙际宿，前旌何苦唤人归。
道中绝句·其一
作者：韩驹
朝代：宋
体裁：七言绝句

浅黛依依临水笑，挼蓝脉脉抱山流。他年定作寒溪梦，梦载支郎雪满舟。
道中绝句·其三
作者：韩驹
朝代：宋
体裁：七言绝句

青罗带上玉花飞，不用天山一尺围。欲上钓船沙际宿，前旌何苦唤人归。
道中绝句·其二
作者：韩驹
朝代：宋
体裁：七言绝句

野岸黄榆三万栽，枯根断处水容开。隋堤二月春如许，看取柔条拂面来。
避贼严阳山次蜀僧清雅韵
作者：韩驹
朝代：宋

苦菜敷新叶，高槐偃旧枝。三生草庵主，故与此山期。乱离多探报，荒僻少知闻。白发如荒草，秋来不可耘。
避贼严阳山次蜀僧清雅韵·其一
作者：韩驹
朝代：宋
体裁：五言绝句

苦菜敷新叶，高槐偃旧枝。三生草庵主，故与此山期。
避贼严阳山次蜀僧清雅韵·其二
作者：韩驹
朝代：宋

乱离多探报，荒僻少知闻。白发如荒草，秋来不可耘。
避贼严阳山次蜀僧清雅韵·其二
作者：韩驹
朝代：宋

乱离多探报，荒僻少知闻。
白髪如荒草，秋来不可耘。
醉中走笔留别杨将军
作者：韩驹
朝代：宋
体裁：七言绝句

山西老将尚童颜，曾臂红旗到贺兰。今日樽前惆怅别，梨花风雨一枝寒。
金粟堆
作者：韩驹
朝代：宋
体裁：七言绝句

少陵金粟堆前泪，叹息开元万事空。今日我来愁又绝，更无松竹鸟呼风。
钱逊叔见示小诗次韵
作者：韩驹
朝代：宋

邂逅邗沟记昔年，知君跋马自湘川。欲持斗酒洗泥滓，未办青铜三百钱。卜筑相依约暮年，向来深驻汨罗川。叩门忽送铜山句，知是赋诗人姓钱。堕絮飞花又一年，黄梅小雨暗平川。莫言晚起家何事，日傍南池数绿钱。且复江西度岁年，会须投老剑南川。日长一局枯棋罢，卧看儿童学意钱。
钱逊叔见示小诗次韵·其一
作者：韩驹
朝代：宋
体裁：七言绝句

邂逅邗沟记昔年，知君跋马自湘川。欲持斗酒洗泥滓，未办青铜三百钱。
钱逊叔见示小诗次韵·其三
作者：韩驹
朝代：宋
体裁：七言绝句

堕絮飞花又一年，黄梅小雨暗平川。莫言晚起家何事，日傍南池数绿钱。
钱逊叔见示小诗次韵·其二
作者：韩驹
朝代：宋
体裁：七言绝句

卜筑相依约暮年，向来深驻汨罗川。叩门忽送铜山句，知是赋诗人姓钱。
钱逊叔见示小诗次韵·其四
作者：韩驹
朝代：宋

且复江西度岁年，会须投老剑南川。日长一局枯棋罢，卧看儿童学意钱。
钱逊叔见示小诗次韵·其四
作者：韩驹
朝代：宋

且復江西度岁年，会须投老剑南川。
日长一局枯棋罢，卧看儿童学意钱。
问江西漕使乞酒及牛乳
作者：韩驹
朝代：宋

中郎玉节驻江西，饮惯黄封厌赤泥。寄与衰翁时一醉，四山摇落雨凄凄。近闻酥酪出中厨，想肯分留寄病夫。不为长斋饭粗粝，暮年消渴亦时须。
问江西漕使乞酒及牛乳·其一
作者：韩驹
朝代：宋
体裁：七言绝句

中郎玉节驻江西，饮惯黄封厌赤泥。寄与衰翁时一醉，四山摇落雨凄凄。
问江西漕使乞酒及牛乳·其二
作者：韩驹
朝代：宋

近闻酥酪出中厨，想肯分留寄病夫。不为长斋饭粗粝，暮年消渴亦时须。
问江西漕使乞酒及牛乳·其二
作者：韩驹
朝代：宋

近闻酥酪出中厨，想肯分留寄病夫。
不为长斋饭麄粝，暮年消渴亦时须。
闻富郑公少时随侍至此读书景德寺后人为作祠堂因跋余旧诗后以自嘲
作者：韩驹
朝代：宋

藤床瓦枕快清风，破闷文书亦漫供。乡信未传霜后雁，羁怀生怯晚来钟。淹留已办三年计，流落应无万户封。犹有壁间诗句在，他时谁肯写尘容。海气昏昏又啸风，一杯扶病要时供。三年闭户儿童怪，千古闲情我辈钟。若得黄甘应手种，更求青李莫函封。疏顽自笑将安适，寄谢江山好见容。
闻富郑公少时随侍至此读书景德寺后人为作祠堂因跋余旧诗后以自嘲·其一
作者：韩驹
朝代：宋
体裁：七言律诗

藤床瓦枕快清风，破闷文书亦漫供。乡信未传霜后雁，羁怀生怯晚来钟。淹留已办三年计，流落应无万户封。犹有壁间诗句在，他时谁肯写尘容。
闻富郑公少时随侍至此读书景德寺后人为作祠堂因跋余旧诗后以自嘲·其二
作者：韩驹
朝代：宋
体裁：七言律诗

海气昏昏又啸风，一杯扶病要时供。三年闭户儿童怪，千古闲情我辈钟。若得黄甘应手种，更求青李莫函封。疏顽自笑将安适，寄谢江山好见容。
阳羡葛亚卿为海陵尉作葺春轩余为赋之
作者：韩驹
朝代：宋

昔闻先生隐吴侬，当窗十里横烟峰。今见先生为楚吏，绕墙四面萦烟水。从来楚俗带吴风，曲折径路深房栊。舍前系船柳千丈，舍后参天竹万丛。牙签插架似蓬馆，白拂挂壁如僧宫。扫地焚香欣客至，羹鱼饭稻愁樽空。不溷不清惟寂寞，大笑先生致身错。青衫犹作布衣心，朱门却有田居乐。笔回造化天工怒，胸包今古时人愕。甘穷自许元次山，蹈海还寻鲁仲连。吾曹一欢岂易得，世间百岁俱可怜。何用北窗翻朽策，且向东亭弄春色。我当酌酒寿主人，滩前飞下双鸂鶒。
阳羡葛亚卿为海陵尉作葺春轩余为赋之
作者：韩驹
朝代：宋

昔闻先生隐吴侬，当窗十里横烟峰。
今见先生为楚吏，绕墻四面萦烟水。
从来楚俗带吴风，曲折径路深房栊。
舍前繫船柳千丈，舍后参天竹万丛。
牙籖插架似蓬馆，白拂挂壁如僧宫。
扫地焚香欣客至，羮鱼饭稻愁罇空。
不溷不清惟寂寞，大笑先生致身错。
青衫犹作布衣心，朱门却有田居乐。
笔回造化天工怒，胸包今古时人愕。
甘穷自许元次山，蹈海还寻鲁仲连。
吾曹一欢岂易得，世间百岁俱可怜。
何用北窗翻朽策，且向东亭弄春色。
我当酌酒寿主人，滩前飞下双鸂鶒。
陶氏一经堂诗
作者：韩驹
朝代：宋

古来儒术士，岂为胜籝金。
更求紫与青，陋哉徒苦心。
有儿如少翁，但可污儒林。
我歌劝学诗，以为邹鲁鍼。
陶氏一经堂诗
作者：韩驹
朝代：宋

古来儒术士，岂为胜籯金。更求紫与青，陋哉徒苦心。有儿如少翁，但可污儒林。我歌劝学诗，以为邹鲁针。
雪
作者：韩驹
朝代：宋

此时造化何容易，终日飘零似等闲。
截断琼田余白水，放开琪树出青山。
雪
作者：韩驹
朝代：宋

此时造化何容易，终日飘零似等闲。截断琼田馀白水，放开琪树出青山。
靖康元年自南都移黄州八月十六日华藏民老渡江见访于定山下院一夕别去以诗送之
作者：韩驹
朝代：宋
体裁：古风

大师游华藏，法席雄诸方。而我因夙缘，数入忧患场。道眼宜见绝，交情未相忘。呼舟渡宣化，访我山之阳。夜榻蒲蒻稳，秋山蕙兰香。问我当何之，笑指郡守章。莫言千里殊，共此圆寂光。脱有云水客，附书及沧浪。
顷年侍立集英殿见周表卿唱名第二客居临川表卿为宜黄丞岁满访别以诗送之
作者：韩驹
朝代：宋

往时束带侍明光，曾看挥毫点御床。只道骅骝已腾蹋，不知雕鹗尚摧藏。官居四合峰峦雨，驿路千林橘柚霜。莫为艰难归故里，汉庭今重甲科郎。
顷年侍立集英殿见周表卿唱名第二客居临川表卿为宜黄丞岁满访别以诗送之
作者：韩驹
朝代：宋

往时束带侍明光，曾看挥毫点御床。
只道骅骝已腾蹋，不知鵰鹗尚摧藏。
官居四合峰峦雨，驿路千林橘柚霜。
莫为艰难归故里，汉庭今重甲科郎。
顺老寄菜花乾戏作长句
作者：韩驹
朝代：宋

道人禅馀自锄菜，小摘黄花日中晒。峨嵋㮕脯久不来，曲糁姜丝典型在。封题寄我纸作囊，中有巴蜀斋厨香。起炊晓甑八月白，配此春盘一掬黄。
顺老寄菜花干戏作长句
作者：韩驹
朝代：宋

道人禅余自鉏菜，小摘黄花日中晒。
峨嵋㮕脯久不来，曲糁姜丝典型在。
封题寄我纸作囊，中有巴蜀斋厨香。
起炊晓甑八月白，配此春盘一掬黄。
题万松亭
作者：韩驹
朝代：宋

北窗攲枕雨濛濛，梦破青山落眼中。唤取隐居来此住，人间却有万松风。老夫爱此摩云干，欲下黄冈尚据鞍。一疋犹无好东绢，凭谁貌出万松看。
题万松亭·其一
作者：韩驹
朝代：宋

北窗攲枕雨濛濛，梦破青山落眼中。唤取隐居来此住，人间却有万松风。
题万松亭·其一
作者：韩驹
朝代：宋

北窗欹枕雨蒙蒙，梦破青山落眼中。
唤取隐居来此住，人间却有万松风。
题万松亭·其二
作者：韩驹
朝代：宋

老夫爱此摩云干，欲下黄冈尚据鞍。一疋犹无好东绢，凭谁貌出万松看。
题万松亭·其二
作者：韩驹
朝代：宋

老夫爱此摩云干，欲下黄冈尚据鞍。
一疋犹无好东绢，凭谁貎出万松看。
题中寂堂
作者：韩驹
朝代：宋
体裁：古风

虎卧文公庐，鸟巢道林室。本自无俗喧，何由辨真寂。逃溺必登山，避燔必趋泽。君看好静人，万虑固未息。是心傥已刳，对境起亦得。上人早闻道，晚顺世间迹。振衣下灵岩，飞锡来上国。高堂亦何有，万卷绕四壁。客来倚风廊，晤语终日夕。莫言门如市，中有忘机客。吾曹诗酒污，此道谁目击。唯应寂时趣，独有清士识。
题伯时所画宫女
作者：韩驹
朝代：宋

只道春风闭掖廷，朝来绾结髻鬟新。蛾眉不是专君宠，试触君衣鹦鹉嗔。睡起昭阳暗淡妆，不知缘底背斜阳。若教转盼一回首，三十六宫无粉光。
题伯时所画宫女·其一
作者：韩驹
朝代：宋
体裁：七言绝句

只道春风闭掖廷，朝来绾结髻鬟新。蛾眉不是专君宠，试触君衣鹦鹉嗔。
题伯时所画宫女·其二
作者：韩驹
朝代：宋

睡起昭阳暗淡妆，不知缘底背斜阳。若教转盼一回首，三十六宫无粉光。
题伯时所画宫女·其二
作者：韩驹
朝代：宋

睡起昭阳暗淡粧，不知缘底背斜阳。
若教转盼一回首，三十六宫无粉光。
题修师阳关图
作者：韩驹
朝代：宋

风烟错漠路崎崟，倦客羁臣泪满襟。何事道人常把玩，只应无复去来心。
题修师阳关图
作者：韩驹
朝代：宋

风烟错漠路崎崯，倦客羁臣泪满襟。
何事道人常把玩，只应无復去来心。
题分秀堂
作者：韩驹
朝代：宋

南山有佳色，偃蹇谁能分。
如何公子堂，卧看南山云。
公子秀公族，高标出尘氛。
总戎亦何事，晏坐参垆薫。
晴空万剑戟，卫此明将军。
鄙夫在蒲城，簿书剧丝棼。
青山不到眼，终日无一欣。
寄声幸分我，与子同清芬。
题分秀堂
作者：韩驹
朝代：宋

南山有佳色，偃蹇谁能分。如何公子堂，卧看南山云。公子秀公族，高标出尘氛。总戎亦何事，晏坐参垆薰。晴空万剑戟，卫此明将军。鄙夫在蒲城，簿书剧丝棼。青山不到眼，终日无一欣。寄声幸分我，与子同清芬。
题双牛图
作者：韩驹
朝代：宋

騃牛蹢躅知何事，定自春山细雨来。漫漫平沙相逐去，可无人掣鼻头回。好事谁如公子贤，千金买尽亦欣然。老夫若有沉牛二，春雨归耕负郭田。
题双牛图·其一
作者：韩驹
朝代：宋
体裁：七言绝句

騃牛蹢躅知何事，定自春山细雨来。漫漫平沙相逐去，可无人掣鼻头回。
题双牛图·其二
作者：韩驹
朝代：宋
体裁：七言绝句

好事谁如公子贤，千金买尽亦欣然。老夫若有沉牛二，春雨归耕负郭田。
题大姑山
作者：韩驹
朝代：宋

小姑已嫁彭郎去，大姑长随女儿住。寂寞荒山春复秋，但见空濛结愁雾。行商再拜祈神休，插花买粉姑应羞。不如一酹杯中物，与尔闲消万古愁。
题大姑山
作者：韩驹
朝代：宋

小姑已嫁彭郎去，大姑长随女儿住。
寂寞荒山春復秋，但见空蒙结愁雾。
行商再拜祈神休，插花买粉姑应羞。
不如一酹杯中物，与尔闲消万古愁。
题孙邵王摩诘渡水罗汉
作者：韩驹
朝代：宋

问渠褰裳欲何往，仓惶徙倚沧江上。
至人入水固不濡，何以有此恐怖状。
我知摩诘意未真，欲以笔端调世人。
此水此渡俱非实，摩诘亦未尝下笔。
题明皇上马图
作者：韩驹
朝代：宋
体裁：七言绝句

翠华欲幸长生殿，立马楼前待贵妃。尚觅君王一回顾，金鞍欲上故迟迟。
题曾公卷采菊图
作者：韩驹
朝代：宋
体裁：七言绝句

九日东篱采落英，白衣遥见眼能明。向令自有杯中物，一段风流可得成。
题李伯时画昭君图
作者：韩驹
朝代：宋

昭君十七进御时，举步弄影扬蛾眉。
自怜窈窕出绝域，八年未许承丹墀。
在家不省闚门户，岂知万里从胡虏。
丰容靓饰亦何心，尚欲君王一回顾。
君不见班姬奉养长信宫，又不见昭仪举袂前当熊。
盛时宠幸只如此，分甘委弃匈奴中。
春风汉殿弹丝手，持鞭却趁奚鞍走。
莫道单于无復情，一见纤腰为回首。
含悲远嫁来天涯，不知夔州处女髽。
寄语双鬟负薪女，炙面慎勿轻离家。
题李伯时画昭君图
作者：韩驹
朝代：宋

昭君十七进御时，举步弄影飏蛾眉。自怜窈窕出绝域，八年未许承丹墀。在家不省窥门户，岂知万里从胡虏。丰容靓饰亦何心，尚欲君王一回顾。君不见班姬奉养长信宫，又不见昭仪举袂前当熊。盛时宠幸只如此，分甘委弃匈奴中。春风汉殿弹丝手，持鞭却趁奚鞍走。莫道单于无复情，一见纤腰为回首。含悲远嫁来天涯，不知夔州处女髽。寄语双鬟负薪女，炙面慎勿轻离家。
题李白画像
作者：韩驹
朝代：宋

玉堂学士今刘向，禁直岧嶤九天上。
不须对此融心神，会植青藜夜相访。
题梅兰图二首
作者：韩驹
朝代：宋

寒梅在空谷，本自凌冰霜。托根傲众木，开花陋群芳。遥风递清气，迥水涵孤光。美实初可口，采掇升岩廊。念尔如傅说，和羹初见尝。不须羡幽兰，深林自吹香。幽兰不可见，罗生杂榛菅。微风一披拂，馀香被空山。凡卉与春竞，念尔意独闲。弱质虽自保，孤芳谅难攀。高标如湘累，岁晚投澄湾。不须羡寒梅，粉骨鼎鼐间。
题梅兰图二首·其一
作者：韩驹
朝代：宋

寒梅在空谷，本自凌冰霜。托根傲众木，开花陋群芳。遥风递清气，迥水涵孤光。美实初可口，采掇升岩廊。念尔如傅说，和羹初见尝。不须羡幽兰，深林自吹香。
题梅兰图二首·其一
作者：韩驹
朝代：宋

寒梅在空谷，本自凌冰霜。
託根傲众木，开花陋羣芳。
遥风递清气，迥水涵孤光。
美实初可口，采掇升岩廊。
念尔如傅说，和羮初见尝。
不须羡幽兰，深林自吹香。
题梅兰图二首·其二
作者：韩驹
朝代：宋

幽兰不可见，罗生杂榛菅。
微风一披拂，余香被空山。
凡卉与春竞，念尔意独闲。
弱质虽自保，孤芳谅难攀。
高标如湘纍，岁晚投澄湾。
不须羡寒梅，粉骨鼎鼐间。
题梅兰图二首·其二
作者：韩驹
朝代：宋

幽兰不可见，罗生杂榛菅。微风一披拂，馀香被空山。凡卉与春竞，念尔意独闲。弱质虽自保，孤芳谅难攀。高标如湘累，岁晚投澄湾。不须羡寒梅，粉骨鼎鼐间。
题湖南清绝图
作者：韩驹
朝代：宋

故人来从天柱峰，手提石廪与祝融。两山坡陀几百里，安得置之行李中。下有潇湘水清泻，平沙侧岸摇丹枫。渔舟已入浦溆宿，客帆日暮犹争风。我方骑马大梁下，怪此物象不与常时同。故人谓我乃绢素，粉墨妙手烦良工。都将湖南万古愁，与我顷刻开心胸。诗成画往默惆怅，老眼复厌京尘红。
题湖南清绝图
作者：韩驹
朝代：宋

故人来从天柱峰，手提石廪与祝融。
两山坡陀几百里，安得置之行李中。
下有潇湘水清泻，平沙侧岸摇丹枫。
渔舟已入浦溆宿，客帆日暮犹争风。
我方骑马大梁下，怪此物象不与常时同。
故人谓我乃绢素，粉墨妙手烦良工。
都将湖南万古愁，与我顷刻开心胸。
诗成画往默惆怅，老眼復厌京尘红。
题湖南清绝图
作者：韩驹
朝代：宋

故人来从天柱峰，手提石廪与祝融。两山坡陀几百里，安得置之行李中？下有潇湘水清泻，平沙赤岸摇丹枫。渔舟已入浦溆宿，客帆日暮犹争风。我方骑马大梁下，怪此物象不与常时同。故人谓我乃绢素，粉精墨妙烦良工。都将湖南万古愁，与我顷刻开心胸。诗成画往默惆怅，老眼复厌京尘红。
题王充道清芬亭亭前瑞香花数百本
作者：韩驹
朝代：宋

着叶团青盖，开花炷宝熏。
遥知三径馥，尚隔数家闻。
但取芳菲袭，无劳灌溉勤。
藉令摇落尽，子自有清芬。
题王充道清芬亭亭前瑞香花数百本
作者：韩驹
朝代：宋

著叶团青盖，开花炷宝熏。遥知三径馥，尚隔数家闻。但取芳菲袭，无劳灌溉勤。藉令摇落尽，子自有清芬。
题王内翰家李伯时画太一姑射图二首
作者：韩驹
朝代：宋

太一真人莲叶舟，脱巾露发寒飕飗。轻风为帆浪为楫，卧看玉宇浮中流。中流荡漾翠绡舞，稳如龙骧万斛举。不是峰头十丈花，世间那得莲如许。龙眠画手老入神，尺素幻出真天人。恍然坐我水仙府，苍烟万顷波粼粼。玉堂学士今刘向，禁直岧峣九天上。不须对此融心神，会植青藜夜相访。海上仙山邈云水，神居缥缈凌虚起。风餐露宿不知年，八极浮游一弹指。何人纸笔作此图，细看尚恐冰为肤。便欲凭轩问连叔，却愁挂壁惊肩吾。虽有此图传自古，矫矫真容那得睹。万里中州不少留，晓发咸池暮玄圃。而今玉殿开珠宫，鸾旗鹤驭纷长空。神兮早御飞龙下，愿赐千秋年谷丰。
题王内翰家李伯时画太一姑射图二首·其一
作者：韩驹
朝代：宋

太一真人莲叶舟，脱巾露发寒飕飗。轻风为帆浪为楫，卧看玉宇浮中流。中流荡漾翠绡舞，稳如龙骧万斛举。不是峰头十丈花，世间那得莲如许。龙眠画手老入神，尺素幻出真天人。恍然坐我水仙府，苍烟万顷波粼粼。玉堂学士今刘向，禁直岧峣九天上。不须对此融心神，会植青藜夜相访。
题王内翰家李伯时画太一姑射图二首·其一
作者：韩驹
朝代：宋

太一真人莲叶舟，脱巾露髪寒飕飗。
轻风为帆浪为檝，卧看玉宇浮中流。
中流荡漾翠绡舞，稳如龙骧万斛举。
不是峰头十丈花，世间那得莲如许。
龙眠画手老入神，尺素幻出真天人。
恍然坐我水仙府，苍烟万顷波粼粼。
玉堂学士今刘向，禁直岧嶤九天上。
不须对此融心神，会植青藜夜相访。
题王内翰家李伯时画太一姑射图二首·其二
作者：韩驹
朝代：宋

海上仙山邈云水，神居缥缈凌虚起。风餐露宿不知年，八极浮游一弹指。何人纸笔作此图，细看尚恐冰为肤。便欲凭轩问连叔，却愁挂壁惊肩吾。虽有此图传自古，矫矫真容那得睹。万里中州不少留，晓发咸池暮玄圃。而今玉殿开珠宫，鸾旗鹤驭纷长空。神兮早御飞龙下，愿赐千秋年谷丰。
题王内翰家李伯时画太一姑射图二首·其二
作者：韩驹
朝代：宋

海上仙山邈云水，神居缥缈凌虚起。
风餐露宿不知年，八极浮游一弹指。
何人纸笔作此图，细看尚恐冰为肤。
便欲凭轩问连叔，却愁挂壁惊肩吾。
虽有此图传自古，矫矫真容那得覩。
万里中州不少留，晓发咸池暮玄圃。
而今玉殿开珠宫，鸾旗鹤驭纷长空。
神兮早御飞龙下，愿赐千秋年谷丰。
题申居士霅溪图
作者：韩驹
朝代：宋
体裁：七言绝句

霅溪居士买山图，碧玉峰前碧玉湖。中有一丘容我老，暮年居士肯分无。
题画雪雀
作者：韩驹
朝代：宋

寂寂黄山处士居，空林急雪鸟相呼。不知此子何由见，归与先生作画图。只画山禽依雪竹，斯人用意复谁知。肯来禁籞图神爵，应已传呼作画师。
题画雪雀·其一
作者：韩驹
朝代：宋
体裁：七言绝句

寂寂黄山处士居，空林急雪鸟相呼。不知此子何由见，归与先生作画图。
题画雪雀·其二
作者：韩驹
朝代：宋

只画山禽依雪竹，斯人用意复谁知。肯来禁籞图神爵，应已传呼作画师。
题画雪雀·其二
作者：韩驹
朝代：宋

只画山禽依雪竹，斯人用意復谁知。
肯来禁籞图神爵，应已传呼作画师。
题绛帐图
作者：韩驹
朝代：宋
体裁：五言绝句

岂有青云士，而居绛帐间。诸生独何事，不上会稽山。
题花光长老画
作者：韩驹
朝代：宋

晓出花光寺，云沙照眼新。归来看图画，借问若为真。昨欲浮湘去，褰裳望九疑。清湘今入手，一棹更何之。
题花光长老画·其一
作者：韩驹
朝代：宋
体裁：五言绝句

晓出花光寺，云沙照眼新。归来看图画，借问若为真。
题花光长老画·其二
作者：韩驹
朝代：宋
体裁：五言绝句

昨欲浮湘去，褰裳望九疑。清湘今入手，一棹更何之。
题蕃骑图
作者：韩驹
朝代：宋

塞上漠漠黄云秋，黄须胡儿骑紫骝。一马搀前弄风走，胡儿掣辔空骧首。回鞭慎莫向南驰，汉家将军方打围。夺弓射汝犹可脱，夺汝善马何由归。
题蕃骑图
作者：韩驹
朝代：宋

塞上漠漠黄云秋，黄鬚胡儿骑紫骝。
一马搀前弄风走，胡儿掣辔空骧首。
迴鞭慎莫向南驰，汉家将军方打围。
夺弓射汝犹可脱，夺汝善马何由归。
题赵君发牧牛图
作者：韩驹
朝代：宋
体裁：七言绝句

王孙岂识田家趣，妙画聊因好古收。惟有野人开卷笑，忆骑牛背下西畴。
题采菊图
作者：韩驹
朝代：宋

黄菊有何好，且寄平生怀。遇酒兴不浅，无酒意亦佳。此理谁复明，自昔寡所谐。空馀采菊图，寂寞悬高斋。今日菊始华，丛雁鸣相和。若无一觞酒，如此重九何。悠然数酌尽，会心岂在多。醒来不复记，散发东山阿。
题采菊图·其一
作者：韩驹
朝代：宋

黄菊有何好，且寄平生怀。遇酒兴不浅，无酒意亦佳。此理谁复明，自昔寡所谐。空馀采菊图，寂寞悬高斋。
题采菊图·其一
作者：韩驹
朝代：宋

黄菊有何好，且寄平生怀。
遇酒兴不浅，无酒意亦佳。
此理谁復明，自昔寡所谐。
空余采菊图，寂寞悬高斋。
题采菊图·其二
作者：韩驹
朝代：宋

今日菊始华，丛雁鸣相和。若无一觞酒，如此重九何。悠然数酌尽，会心岂在多。醒来不复记，散发东山阿。
题采菊图·其二
作者：韩驹
朝代：宋

今日菊始华，丛雁鸣相和。
若无一觞酒，如此重九何。
悠然数酌尽，会心岂在多。
醒来不復记，散髪东山阿。
题韩干画马
作者：韩驹
朝代：宋
体裁：七言绝句

古画仍藏古锦囊，故人携得自瞿塘。僰僮莋马应羞见，羌户方调两骕骦。
题韩晃沈本作滉画瀛洲学士图
作者：韩驹
朝代：宋

咸阳中天开帝居，羣公下直承明庐。
长秋短辔裦衣裾，苍头庐儿争走趋。
韩侯画此时无虞，瀛洲仙人乐有余。
我生不及贞观初，忽思十年身校书。
吟诗天街骑蹇驴，尔来戎马方驰驱。
眼厌绣䘿蒙诸于，把卷未展先欷歔。
题韩晃沈本作滉画瀛洲学士图
作者：韩驹
朝代：宋

咸阳中天开帝居，群公下直承明庐。长鞦短辔褒衣裾，苍头庐儿争走趋。韩侯画此时无虞，瀛洲仙人乐有馀。我生不及贞观初，忽思十年身校书。吟诗天街骑蹇驴，尔来戎马方驰驱。眼厌绣䘿蒙诸于，把卷未展先欷歔。
题鹡鸰图
作者：韩驹
朝代：宋
体裁：五言绝句

有弟留南楚，经年不寄书。天涯数行泪，独对鹡鸰图。
题默轩
作者：韩驹
朝代：宋

李君诵兵法，辨若悬河流。
时平弃不用，胸中欝奇谋。
三年莲勺卤，一室藏深幽。
默翁笑自谓，晏坐无余求。
不言非真默，但与木石俦。
说默默时说，吾闻诸前修。
君看古宗密，妙义难为酬。
及谈不二门，则卷机锋收。
我以辨自喜，穷思戒摩兠。
君宜尚勉旃，负杖从吾游。
题默轩
作者：韩驹
朝代：宋

李君诵兵法，辨若悬河流。时平弃不用，胸中郁奇谋。三年莲勺卤，一室藏深幽。默翁笑自谓，晏坐无馀求。不言非真默，但与木石俦。说默默时说，吾闻诸前修。君看古宗密，妙义难为酬。及谈不二门，则卷机锋收。我以辨自喜，穷思戒摩兜。君宜尚勉旃，负杖从吾游。
食煮菜简吕居仁
作者：韩驹
朝代：宋

晓谒吕公子，解带浮屠宫。
留我具朝餐，唤奴求晚菘。
洗箸点盐豉，鸣刀芼姜葱。
俄顷香馥坐，雨声传鼎中。
方观翠浪涌，忽变黄云浓。
争贪歙钵暖，不觉定碗空。
忆登金山顶，僧饭与此同。
还家不能学，永费烹调功。
硬恐动牙颊，冷愁伤肺胸。
君独得其妙，堪持饷衰翁。
异时闻豪气，爱客行庖丰。
殷勤故煮菜，知我林下风。
人生各有道，旨蓄用御冬。
今我无所营，枵腹何由充。
岂惟台无馈，菜把尚不蒙。
念当勤致此，亦足慰途穷。
食煮菜简吕居仁
作者：韩驹
朝代：宋

晓谒吕公子，解带浮屠宫。留我具朝餐，唤奴求晚菘。洗箸点盐豉，鸣刀芼姜葱。俄顷香馥坐，雨声传鼎中。方观翠浪涌，忽变黄云浓。争贪歙钵暖，不觉定碗空。忆登金山顶，僧饭与此同。还家不能学，永费烹调功。硬恐动牙颊，冷愁伤肺胸。君独得其妙，堪持饷衰翁。异时闻豪气，爱客行庖丰。殷勤故煮菜，知我林下风。人生各有道，旨蓄用禦冬。今我无所营，枵腹何由充。岂惟台无馈，菜把尚不蒙。念当勤致此，亦足慰途穷。
食蟹
作者：韩驹
朝代：宋
体裁：七言律诗

海上奇烹不计钱，枉教陋质上金槃。馋涎不避吴侬笑，香稻兼偿楚客餐。寄远定须宜酒债，尝新犹喜及霜寒。先生便腹唯思睡，不用殷勤破小团。
饮酒次人韵
作者：韩驹
朝代：宋

浅濑见鱼游，澄潭知鹤没。疑乘青霞佩，径堕白银阙。平生探学海，中年悟禅悦。应须临渺瀰，庶以称超越。回塘大圆镜，新蒲细于发。绿扇互低昂，玉颜争秀发。良辰宴觞豆，炎曦脱巾袜。荷声过急雨，竹影敷凉月。缓行蹑芳草，移坐荫深樾。何当酒拍浮，恣听舟摇兀。而我方抱铅，上马自腰笏。叩门不闻呼，造席无乃咄。讵敢陵崆屼，幸许窥剞劂。愿公开迷云，令我入理窟。雄篇出月胁，妙思露天骨。蹇步那由追，眢井愧先竭。
饮酒次人韵
作者：韩驹
朝代：宋

浅濑见鱼游，澄潭知鹤没。
疑乘青霞佩，径堕白银阙。
平生探学海，中年悟禅悦。
应须临渺瀰，庶以称超越。
回塘大圆镜，新蒲细于髪。
绿扇互低昂，玉颜争秀发。
良辰宴觞豆，炎曦脱巾韈。
荷声过急雨，竹影敷凉月。
缓行蹑芳草，移坐荫深樾。
何当酒拍浮，恣听舟摇兀。
而我方抱铅，上马自腰笏。
叩门不闻呼，造席无乃咄。
讵敢陵崆屼，幸许窥剞劂。
愿公开迷云，令我入理窟。
雄篇出月胁，妙思露天骨。
蹇步那由追，眢井愧先竭。
馆中直宿书事
作者：韩驹
朝代：宋

十载名山惯杖藜，清都直宿梦魂疑。卧闻长乐钟声近，尚忆寒山半夜时。北风吹马袭貂裘，薄雪连云冻未收。银阙昼开禽鸟白，信知三馆是瀛洲。
馆中直宿书事·其一
作者：韩驹
朝代：宋
体裁：七言绝句

十载名山惯杖藜，清都直宿梦魂疑。卧闻长乐钟声近，尚忆寒山半夜时。
馆中直宿书事·其二
作者：韩驹
朝代：宋
体裁：七言绝句

北风吹马袭貂裘，薄雪连云冻未收。银阙昼开禽鸟白，信知三馆是瀛洲。
黄龙山中
作者：韩驹
朝代：宋

未雨万木翳，既雨羣山开。
山神若眷予，一扫风中埃。
摩云夹路松，禅伯手自栽。
我来植拄杖，听度松风哀。
幽赏未云足，暮色苍然来。
何当白玉轮，碾上西南垓。
黄龙山中
作者：韩驹
朝代：宋

未雨万木翳，既雨群山开。山神若眷予，一扫风中埃。摩云夹路松，禅伯手自栽。我来植拄杖，听度松风哀。幽赏未云足，暮色苍然来。何当白玉轮，碾上西南垓。
一日姑蘇懷古
作者：項安世
朝代：宋

披山臨水結層城，髣髴當年霸主情。
魚滿松江船似櫛，田連震澤稻如京。
巍巍二老辭周籙，碌碌諸孫競晉盟。
可但館娃能敗國，阿員三世只談兵。
丁教授家貓狗皆相乳二首·其一
作者：項安世
朝代：宋

周郊奉犬用刑樽，堯蜡迎貓似捕神。
直是蘇公比臺諫，未知韓子喻家人。
鷹鸇化作鸞將鳳，獬廌移成騶與麟。
煦煦徐徐何必善，使知剛毅有深仁。
丁教授家貓狗皆相乳二首·其二
作者：項安世
朝代：宋

血人于牙犬政猛，殺鼠如邱貓事獰。
鄰子忽如親子愛，人情何似物情平。
再三仁者須存勇，萬一天資與習成。
恐被麋麑邀作友，或遭鼠弟□爲兄。
七夕謝孟漕品味
作者：項安世
朝代：宋

金井琅玕戒女功，木桃瓜李奏民風。
天河夜酌尊罍滿，帝子秋盤餠餌豐。
戢戢玉蓮參藕艇，忻忻火棗會梨宮。
星軺著意來看客，不與尋常乞巧同。
七日呂城守閘
作者：項安世
朝代：宋

官閘嶒𡵓晝閉塗，商舡嘈囐夜銜艫。
卧聽篙子灣灣月，坐待州家急急符。
石罅漏泉鳴錦瑟，篷窗篩雨落玭珠。
夢魂不受重門隔，自著斑衣過練湖。
七月二十日被檄考試出門·其一
作者：項安世
朝代：宋

阿婆少也不如人，更說秋來白髮新。
欲按新聲忘舊譜，畫鸞歌扇久生塵。
七月二十日被檄考試出門·其二
作者：項安世
朝代：宋

瓊林花底散遊鞭，回首長安十八年。
羞把文章對年少，老夫衣缽不堪傳。
丈人任知縣生朝
作者：項安世
朝代：宋

老梅坡底萬花黄，未問重陽且少陽。
華岳金天鍾寶器，屏星初月照琴堂。
阿連句好珠躔聚，文度歸來玉樹香。
千歲易逢難此會，明年湖海却相望。
三十七歲初見白髮詩
作者：項安世
朝代：宋

親朋相見忽相驚，綠髮朝來白兩莖。
若比商州王副使，預先攙得一年生。
三十日過班竹賦玉州之木一首
作者：項安世
朝代：宋

玉州之南土當木，玉州之北木爲竹。
以土築室土則榮，以木編籬木應辱。
無木用土固其宜，有木何忍賤用之。
嗚呼，玉州之木最可悲，不爲楹桷爲藩籬。
三和·其一
作者：項安世
朝代：宋

易簡乾坤正理，寬平雅頌真情。
何處如今更有，壁間牀下秋聲。
三和·其一〇
作者：項安世
朝代：宋

老子於此不淺，先師教我資深。
但使發乎情性，何愁嘔出肝心。
三和·其七
作者：項安世
朝代：宋

典誥殘于勝建，聲詩失自韓齊。
一言蔽思無邪，三萬解曰若稽。
三和·其三
作者：項安世
朝代：宋

義不作進學解，分應有坐客寒。
自省開斯未信，何言顓祿須干。
三和·其九
作者：項安世
朝代：宋

族望與淮俱遠，時名似蘭斯馨。
投老誤期懷祖，作公定類東亭。
三和·其二
作者：項安世
朝代：宋

某良士某良士，古之人古之人。
名利坐中讎敵，詩書千載交親。
三和·其五
作者：項安世
朝代：宋

萬古垂名豈敢，三年費俸長閑。
有酒似陶元亮，無愁學庾子山。
三和·其八
作者：項安世
朝代：宋

大國并吞江漢，小家垂罄缾罍。
賁育但叉手揖，沮溺漫窮年推。
三和·其六
作者：項安世
朝代：宋

公詩百戰萬選，人才三少兩多。
若許追攀及格，稍容積漸盈科。
三和·其四
作者：項安世
朝代：宋

作者向來十數，名隨草木俱堙。
聖賢生世不數，文章何代無人。
三山磯答漁父歌
作者：項安世
朝代：宋

我行如轆轤，西上復東下。
觸熱泝江船，迎霜歸越舍。
齊山至禹穴，百六十長亭。
江頭磯上叟，嗤我太營營。
朝見上江來，暮見下江去。
君爲何物官，拜罷乃爾遽。
語叟且勿嗤，我本寒鄉士。
三年饕漢粟，中秘仍太史。
爲親乞左官，得貳江南州。
人淳土物美，官暇餐錢優。
心歡親意足，家喜朋戚賀。
犯炎束去擔，凌漲理征柂。
心力困奔走，性命脫痁痎。
及郊始相慶，有命從天來。
天恩一何厚，別駕升太守。
州名太府尊，地望潜藩舊。
父母愛則深，未諒赤子心。
公榮私養迫，外美內愁侵。
問戍當幾時，列宿兩經天。
問去當幾程，更西行五千。
荆南居其中，此去猶百舍。
回艫指東越，半月可休駕。
瓜時幸未忙，况有婚會急。
女弟歸越人，季秋迨其吉。
半月易爲費，婚會難可違。
不辭一月內，兩過釣魚磯。
憧憧雖可慚，盼盼實所安。
再三謝漁父，從此事綸竿。
三弟校尉生日用去臘見壽韻
作者：項安世
朝代：宋

八千堯歷畀秋春，萬里嵩高下甫申。
兒女只今多似櫛，弟兄他日老於親。
共誇戲綵隨鳩杖，不羨橫撾倚鳳宸。
看取天台遊觀主，前銜虛作漢朝臣。
三日游澹巖火星巖朝陽巖
作者：項安世
朝代：宋

一日三巖可了，半生兩脚初來。
不怕天公雨澀，青鞋飛上崔嵬。
三月一日入襄州界先寄吳待制二首·其一
作者：項安世
朝代：宋

明德宮中大練衣，風流小阮世人知。
斷無流水游龍夢，只有珊瑚碧樹詞。
天上仙人持紫橐，邊頭武吏簸紅旗。
男兒自要粗官作，肯被青雲富貴欺。
三月一日入襄州界先寄吳待制二首·其二
作者：項安世
朝代：宋

兒時夢到漢南州，四十頭顱未省遊。
此段風流愧人物，今年行役藉君侯。
仲山甫有遺墟在，諸葛公存舊事不。
欲借蹇馿馱醉帽，從公一一訪前修。
三次劉寺韻賦張以道新居與約齋夾湖相望·其一
作者：項安世
朝代：宋

寒綠新軒對馬頭，陂南陂北□銷愁。
合添漁艇兩三隻，時與約齋來往遊。
欹枕孤鴻煙雨漲，鈎簾宿鷺曉光流。
何時祭竈呼鄰里，我欲題詩素壁留。
三次劉寺韻賦張以道新居與約齋夾湖相望·其二
作者：項安世
朝代：宋

碧柳黄蘆冷映門，荒陂寒水浄涵村。
深深留殿朝常閉，肅肅行營夜不喧。
景似邱園宜避俗，事非風月總忘言。
平生故有閑吟分，何物堪酬造化恩。
三次韻咏雪
作者：項安世
朝代：宋

初驚簌簌響蟲書，稍覺霏霏入草廬。
直是謝娘工說似，未騰歐叟不言如。
相投最惜衣裾片，戀別尤憐瓦縫餘。
誰見道山新霽後，嫩寒微峭日光徐。
三送陳沅江
作者：項安世
朝代：宋

苦死相留不療饑，再三相送只添詩。
金蘭去我方嫌速，襦袴催公莫恨遲。
碧海聲名無右者，玉霄歧路合東之。
未應白髮清溪上，長傍孤篷理釣絲。
三雪詩用前韻寓三字·其一
作者：項安世
朝代：宋

令月濃于耜，豐年兆太平。
片飛何粲者，磈落太麤生。
薛鳳崩騰勢，巫猿寂寞聲。
冰溪無豕渡，樵路有人行。
三雪詩用前韻寓三字·其二
作者：項安世
朝代：宋

巴峽疑無路，蓬山似有神。
極涵天地混，光助日星新。
開拓大千界，鋪張九十春。
閉門經幾日，饑殺咽螬人。
上元
作者：項安世
朝代：宋

月華未上鼓聲喧，又向山陰過上元。
五歲鏡湖纔一熟，今年燈市始應煩。
留連晝景通三夜，呼吸陽和達九門。
遊客不知千古意，看人看火漫奔奔。
上元雷雪
作者：項安世
朝代：宋

巫峽蒼江一夜雷，南雲北夢萬花開。
天作自作燒燈會，不放金蓮放玉梅。
上冢還過方橋
作者：項安世
朝代：宋

一番新火試新茶，又向方橋記歲華。
草色前頭見江樹，桑林多處是人家。
拓開白鳥天邊眼，背盡紅塵脚底沙。
臨老不知來幾度，只看豆麥不看花。
上安撫高大卿五十韻
作者：項安世
朝代：宋

酆宮夜夢朱輪蹄，曉占熊虎嬉磻溪。
魚竿沒浪豹韜出，金印斗大封全齊。
百年梁柱出公族，外間國子中高徯。
敬仲子孫盡鸞鵠，太岳廩廩卑凡黎。
共惟太尉安國侯，龐眉繡黼游金閨。
栽蘭種玉一千頃，芳潤衮衮生春畦。
青齊百郡涴羶酪，無地可駟金狻猊。
敖曹兄弟年正少，仰見赤日東方隮。
丈夫江南雲水客，肯受蠛蠓幽缾醯。
豹辭重霧氣吞虎，犀脫九淵光駭雞。
于湖故是髯奴壘，蠅棘豈堪高鳳棲。
群仙競乞紫霞佩，凡虎不斷青雲梯。
清都太微覲玉座，綠章讀罷天爲低。
英風爽氣動瑶闕，消得君王羹駃騠。
壽州屬縣董生里，小却去偃邊城鞞。
一州茆竹變桑苧，淮流不盡青玻璃。
人言賜盡須一丈，不然尺二韓侯圭。
誰知尚欠峽山夢，清江萬里隨鳬鷖。
吏民莫作太守看，天子命我蘇旄倪。
新詩恰要好山助，嫩肋不勞蕭斧批。
丁寧縣令莫負弩，我有錦囊消一奚。
烏絲欄置鐵鈎鎖，黄絹色摇金臼虀。
姓名飛入玉宸殿，道山藏室煩吹藜。
諸公著意疎賈誼，更欲盛我西山西。
二年萬事欲歸報，九重仰叩舒虹霓。
坐看珠宿麗責瑣，旋見璧月升璇題。
太倉大農百蠹凈，雀鼠不敢窺糠粞。
凝香忽作兵衛想，歸院罷吟花柳迷。
九霄回首睇江漢，翼軫十萬方兒啼。
耕田無牛種無水，小雨不肯成深泥。
下鄉掘地販菱藕，上鄉種禾生稗稊。
殿前拜手別香案，臣與濁世施金篦。
玉皇頷首許西去，歸來相待行沙堤。
高牙大纛出天邑，寶章玉篆司宸奎。
堂堂雲漢六千里，一日四履歸封提。
轅門下令喚諸將，膝行仰視馬不嘶。
恩威日夜徧平楚，先聲百驛傳幽蹊。
兒童齊歌父老泣，竹馬鳩杖相扶携。
黑頭元帥我父母，夫耕婦饁爭鋤犁。
小儒拳足亦重拜，此豈有意希提撕。
囊中大字願一獻，丹書什襲藏青緹。
上言天遠赤子窮，眼中籍籍狼牧羝。
法當炮剔去其毒，如食附子除皮臍。
次言民風自太古，訟缿不鳴清犴狴。
安平只可餌芝朮，暝眩不勞施堇{嫓女=石}。
下言楮幣賤如土，破紙敗墨難勾稽。
低昂失道百貨湧，銖撮等分須稱提。
使君自有五色丸，丹砂玉屑調珠犀。
慇懃儻肯用溲渤，解后或可除痠𤺊。
只恐明時要醫國，衮衣天上賦歸兮。
上泉
作者：項安世
朝代：宋

陰崖古木掛藤蘿，下有神龍閲世多。
荇带水衣閑自舞，鯈魚石蟹戲相過。
豈知霖雨爲何事，自喜紅塵不到他。
落葉滿林迷去路，牧童相引到山阿。
上鄂州黄鶴磯
作者：項安世
朝代：宋

黄鶴磯頭水似油，趙陀埽上石如鈎。
舟人上得休誇客，曾過人間百仞流。
不出
作者：項安世
朝代：宋

老子年來驚五饋，閉門不出動經旬。
誰家花有傾城色，何處園無持酒人。
直以故書消遣日，短於佳句柰何春。
東君似欲相料理，柳外風來絮滿身。
丙寅法輪寺閲前賢碑板有感
作者：項安世
朝代：宋

岣嶁峯前法輪寺，少林閣後訪碑軒。
子宣介甫清詩在，雙井毗陵白牓懸。
文本記成當國日，退之句就貶官年。
從來治亂無多術，只在諸人進退邊。
丫頭巖
作者：項安世
朝代：宋

三十年前過，吾方似此山。
山容今尚丱，吾鬢久成班。
羞把娉婷嫁，長垂婑墮鬟。
黄塵烏帽底，媿汝若爲顔。
中秋不見月
作者：項安世
朝代：宋

重雲閟佳月，世謂天公慳。
一年待一夕，一夕阻開顔。
持此窺大爐，何如管中斑。
兩輪駕宇宙，萬世浩相關。
不知幾中秋，來往于其間。
中間一晦明，瑣細不足刪。
惟應一樽酒，慰此清夜閒。
閒譏月姊懶，醉駡雲師頑。
客去我自寐，悠然夢高攀。
斫却婆娑林，永斷寒蟾跧。
中秋後新晴對菊病體欣然
作者：項安世
朝代：宋

籬日疏疏煗薄寒，簷溝無語曉庭乾。
不須更恨中秋月，且得黄花子細看。
中秋新昌道中有懷
作者：項安世
朝代：宋

今夜山陰月，家庭想共看。
霜毛明壽鶴，霧鬢濕柔鸞。
北望江湖迥，南瞻屺岵寒。
頼憑雙去雁，早已報平安。
中秋月
作者：項安世
朝代：宋

素娥行處與誰同，玉斧修成幾許功。
空裏若安丹桂木，雲中應有白銀宮。
蟾行萬里惟三足，兔滿千山望一雄。
海闊天寬無處問，看渠朝暮自西東。
中秋無月
作者：項安世
朝代：宋

青天碧海路悠悠，兔老蟾饑亦倦遊。
鎖定玉樓雲不卷，兩街燈火作中秋。
中秋阻風二首·其一
作者：項安世
朝代：宋

二月當官八月來，先生官意本衰頹。
乾坤老大知心久，日日南風滯去桅。
中秋阻風二首·其二
作者：項安世
朝代：宋

四無邊岸貼天流，八極光中一釣舟。
不是南風解留客，世間無此好中秋。
丹陽感舊
作者：項安世
朝代：宋

東來復西去，却數十三年。
三過丹陽縣，俱乘萬里船。
半生行役裏，兩鬢客愁邊。
屬玉滄波上，清標倍炯然。
主台州崇道觀
作者：項安世
朝代：宋

蓬萊別後六經春，新賜丹邱作羽人。
恰似昔人東望處，蓬萊徑隔幾由旬。
久旱得雨
作者：項安世
朝代：宋

不羨二十四考中書令，不羨萬八千戶冠軍侯，千羨萬羨朝來雨。
黄金白璧尚可求，去年大熟市無米。
官船載使資他州，千艘萬艦日夜去。
今年天旱始知憂，高田已逐黄埃化，湖田五月種未投。
豈無飛車捲湖水，十日南風吹絕流。
城郭村原百萬口，性命頃刻難爲留。
如人奄奄氣欲斷，尚有微息出入三寸喉。
天公亦有萬金藥，刀圭一試沉疴瘳。
蔽藏赤日雲晻晻，呼吸凉氣風修修。
雨聲未落人已快，便有生意還梧楸。
夜深稍稍到竹屋，曉起涓涓行瓦溝。
但看病草泫流血，想見羸秧新舉頭。
兒童亦知一雨好，牽衣挽脛寬人愁。
早禾已死不可救，晚禾未出猶堪收。
天公有意憐赤子，願雨三日無少休。
久雨
作者：項安世
朝代：宋

一春泥水斷前街，重閉柴門養綠苔。
惟有杏梁雙海燕，知人曾到十洲來。
久齋詩爲南康趙司戶作
作者：項安世
朝代：宋

歲寒始見松將柳，道遠方分驥若駑。
鑿井爲山新意氣，斷幹穿石老工夫。
重湖水作葡萄漲，五老雲成錦繡鋪。
萬古千秋模不盡，幾家文集幾家圖。
乘月入城
作者：項安世
朝代：宋

水落千原浄，天高七澤空。
征人秋色裏，騎馬月明中。
故國山川在，承平氣象雄。
西風多感慨，敲損玉玲瓏。
乘月入城
作者：項安世
朝代：宋

秋天無雲凈玉色，水風带月摇金光。
此中三十六萬里，容我緩轡歌清商。
九日喜陳一之提刑至龍山
作者：項安世
朝代：宋

聞道西征使者來，滿城風雨菊花開。
喚回烏帽千年夢，驚倒龍山百尺臺。
病叟舊痾初去體，元戎新醖恰浮醅。
籬邊更有休官令，人事天機亦異哉。
九月十日獨遊鍾山
作者：項安世
朝代：宋

天時少佳日，人事多嬰懷。
選勝難兩遇，卜征非一乖。
平生夢鍾阜，一月榜秦淮。
半世迹方近，三旬心始諧。
允哲茲游艱，果諒此日佳。
高秋凈平麓，暖景融陰崖。
時丁酬酢暇，心適煩紆排。
出郭玄筍輿，陟巘青芒鞋。
誌塔湧重屋，竺水環方階。
木末但塵壁，定林堆斷柴。
誰爲好事者，尚丁雙詩牌。
相見廊廟姿，騎馿渡松釵。
玄思入秋骨，高情渺天涯。
儻無經世迹，勝韵誰得偕。
因觀夔禹難，始悟巢許儕。
九月呈運使盧檢院
作者：項安世
朝代：宋

法官蕆事三靈格，山國休工萬寶成。
虜使此時心暫展，麗譙高處眼增明。
搴帷正在煎萸俗，綴席何妨伴菊傾。
此會明年公莫問，賜來應有一枝榮。
二十一弟壽二首·其一
作者：項安世
朝代：宋

肇開元聖千年學，曾是吾家七歲童。
門戶只今須自力，詩書排日看新功。
二十一弟壽二首·其二
作者：項安世
朝代：宋

歎兄齷齪身全老，喜弟生獰臉正童。
色要如童長不改，學須似老始多功。
二十一日柘龍橋道中
作者：項安世
朝代：宋

早禾登架晚禾青，雨後官塘處處平。
山馬未明行木彴，水牛亭午卧深坑。
人家總在林間住，生計惟憑隴上耕。
青嶂夾田田夾澗，翠圍屏裏萬竽笙。
二十七日山行兩日始見文豐村
作者：項安世
朝代：宋

將軍嶺下見文豐，如入桃源路始通。
雞犬人民有生意，田園池館類華風。
柘林亹亹圍深碧，荆樹霏霏脫晚紅。
更想書堂翠微裏，聞將雜字教兒童。
二十七日衡陽義宰以奚奴墨梅侑客
作者：項安世
朝代：宋

鐵石心腸宋廣平，賦含脂粉太多情。
固應却有柔荑手，淡拂橫枝徹骨清。
二十三日阻雨鴨陂驛因寫道中詩寄羅郢州
作者：項安世
朝代：宋

橫吹逆洒斷人行，破驛孤眠又一程。
寫得吳箋寄長壽，無情風雨却多情。
二十九日出暗門循城至北關登舟
作者：項安世
朝代：宋

籃輿出郭轉牆隈，欲老芙蕖盡意開。
天氣已凉猶索熱，官身得去未忙回。
舟行何物非詩句，病後無情是酒盃。
一笑團欒今在目，細挑燈火話蓬萊。
二十九日過小將軍大將軍嶺
作者：項安世
朝代：宋

複嶺參差意出群，行人遥指兩將軍。
黥彭只麽空山老，不向中原早策勳。
二十九日道中次韻酬寄羅鄂州
作者：項安世
朝代：宋

經世事日遠，獨往奈婆娑。
兩途一未遂，痛飲復高歌。
往者長已矣，黄山鬰嵯峨。
在者聊復爾，後生誰錯摩。
向來志士心，中夜如驚波。
秋鷹錦韝鏇，天馬金盤陀。
用士苦不早，歲月颯已過。
剖符蠻觸間，使逐屈宋哦。
珊珊青霞珮，粲粲紫玉珂。
不嗔舞地小，但道暮山多。
我意欲憐君，將如君笑何。
二十二日入荆門界
作者：項安世
朝代：宋

四望亭前粉雉明，百欄橋上竹枝橫。
荒荒白日春將晚，渺渺黄岡草未生。
獨客更無楊柳伴，遠村時見李花驚。
白碑南路翻堪意，不恨衝泥踏水行。
二十二日山行
作者：項安世
朝代：宋

秋日更山行，朝朝入畫屏。
雨看如水墨，晴喚似丹青。
二十二日步上方廣寺觀蓮華峰雲氣異甚
作者：項安世
朝代：宋

曉發名溪莊，午飯馬跡庫。
下車著芒鞋，扶杖陟岡路。
碾槽深側足，石磴高舉步。
初登黄茅嶺，稍入青箬霧。
苔深灑綦偪，露重濕袍袴。
水聲浩呼湧，山氣汩馳騖。
傍傾眩欲落，上滑危屢仆。
尋幽不憚險，已倦寧得住。
荒程迷遠近，雜徑惡叉互。
喜經茶園頭，漸見蓮岳處。
喘汗扇方乾，驚魂招始駐。
引領煩山僧，鞺鞳開閣戶。
尖峯岌前陳，鳴水橫下注。
浮嵐出奇巧，頃刻紛異趣。
憧憧行市人，梟梟上烟炷。
濃敷步障青，淡抹輕紈素。
昏然俱晦冥，粲若忽陳露。
穿窗來有情，掃迹去如怒。
旋觀不忍捨，留宿當至暮。
誰傳西嶺書，贈我碧雲句。
云當上封頂，共看扶桑樹。
棄置且行行，妙高臺上去。
二十五日嶽市路口居人皆鬻櫛具及風藥
作者：項安世
朝代：宋

家家藥榜丸朱墨，處處絲繩罥比梳。
我有沉疴并宿垢，亦思從此日祛除。
二十八日行香即事·其一
作者：項安世
朝代：宋

曉市衆果集，枇杷盛滿箱。
梅施一點赤，杏染十分黄。
青李不待暑，木瓜寧論霜。
年華緣底事，亦趁販夫忙。
二十八日行香即事·其二
作者：項安世
朝代：宋

柳岸濛濛濕，溝波點點跳。
窗槽斜溜湧，轎頂碎聲飄。
村擔果爭市，山桅花滿橋。
愁聽新使客，墟里說蕭條。
二十六日下山觀勝業寺禹柏偃卧地上分爲九枝
作者：項安世
朝代：宋

人言禹時柏，是否何必研。
要知是古物，少亦逾千年。
盤盤九龍子，脊尾何蜿蜒。
疎髯挾雷雨，瘦骨含風烟。
居然負世望，淡苦依老禪。
紛披苔蘚中，偃息魚鼓邊。
不知億萬人，饑餓長呼天。
我欲箋上帝，六丁呼使前。
九龍分九州，各值所治田。
膏澤皆要足，陰晴無敢愆。
如此豈不善，天心應謂然。
二十六日慈竹二首·其一
作者：項安世
朝代：宋

慈竹村村種，鞭行不出林。
吾親在何許，回首白雲深。
二十六日慈竹二首·其二
作者：項安世
朝代：宋

郁郁带春陰，依依遶故林。
何人化南裔，草木有仁心。
二十四日省宿次楊文公集賢宿直韻兼擬其體
作者：項安世
朝代：宋

雲氣陰陰繞殿廬，雨聲摵摵響階除。
薰爐翠被延周蝶，黄墨朱缸訂魯魚。
野性登朝常蹙踖，親年須祿向躊躇。
叨陪大典論疑信，濫等諸儒課密疏。
漢殿修文開白虎，海邦張樂享爰居。
綺寮蕙草青霏入，瑶圃梅梢玉雪初。
史藁堆牀殊未已，詩材滿地欲焉如。
倦投東觀中郎筆，起讀西崑病監書。
節想清忠侔汲直，詞欽雅麗出唐餘。
高情炯炯軒裳外，長向金門憶飯蔬。
二十四日看山
作者：項安世
朝代：宋

日日憑輿看遠山，不知行處是峯巒。
他山亦有癡人看，却向儂家行處看。
二日至襄陽詩卷爲偷兒持去
作者：項安世
朝代：宋

華黍詩亡更自珍，銀盃羽化未須嗔。
不然雷電將天上，或者浮沉自水濱。
鄭老本無氈可守，虎頭政恐畫能神。
苦心只道無人愛，何物偷兒却可人。
二月十七日辭郢州值襄陽人至
作者：項安世
朝代：宋

謾說離家已半年，春風吹草綠如烟。
馬軍恰與征人會，此出那知不繫天。
五日常州借閘
作者：項安世
朝代：宋

踏車如市水如金，守閘如城不放人。
共倚河渠通北使，可憐膏澤養邊臣。
平生自計更蓑笠，此日何顔玷搢紳。
欲換小舟跳堰去，沙邊漁子得相親。
五更至城下
作者：項安世
朝代：宋

身閑最怕俗間忙，夜短仍妨睡思長。
戍柝傳更催曲枕，領輿將夢踏黄塘。
濕雲裹月江天白，小雨蒸春草樹香。
却到城門聽畫角，倚空樓堞正蒼蒼。
五月七日乞池州添倅得請
作者：項安世
朝代：宋

羣玉峯前罷校書，九華山下試題輿。
三年飽共鉛黄語，一日去從朱墨居。
秋浦謫仙臨賦後，齊山小杜醉吟餘。
薄才漸愧風流地，繭紙新抄雪不如。
五月八日離金陵
作者：項安世
朝代：宋

舟移石頭岸，路轉馬鞍磯。
惟有長干塔，相看未忍違。
五月四日賀楊秘書知吉州五十韻
作者：項安世
朝代：宋

自識楊夫子，於今十二年。
甲辰來右淛，丁未向西川。
逆旅初聞譽，摳衣亟致虔。
未能情款款，已覺志拳拳。
不謂攀天箐，仍逢汎水蓮。
茲爲元禮御，始執晏平鞭。
遠客心危甚，仁人教竭焉。
精能嘉舊作，虛濫鄙新妍。
贈送時三復，經行慮十全。
趍隅殘臘月，判袂暮春天。
度夏留巴國，開秋迓蜀船。
追鋒承詔急，繫纜爲情牽。
漕席尊同右，轅門謁並先。
高登諸葛廟，朗詠少陵篇。
歲月催行李，雲霄入峻躔。
側聆參帝牒，俄見貳州權。
進退朝紳竦，恩威俗珥悛。
我分湘麓教，公返汝溪廛。
城郭當來往，書題審食眠。
誤恩叨給札，假道愜登筵。
竟日留輸寫，憂時共涕漣。
歲丁昭奮紀，律值夾姑旋。
謬上鰲扉對，慚充玉府仙。
急驚寒暑變，遐想鬢毛遷。
吉語聞收召，樞籌頼繹編。
遂酬平昔願，信有切磋緣。
崇禮明真學，修辭戒妄編。
河東來屬爾，陽翟去翩然。
世道重開闢，皇情極聘筵。
復來嗟黽勉，同直幸纏綿。
有得皆令飫，逢疑必爲蠲。
性情深灌埴，言行密裁朘。
指點吟哦字，鋪陳獻納牋。
得師今以始，尚友昔無前。
賢念懷符竹，愚悰慕菽饘。
清班難共戀，良悟迫俱捐。
騏驥先辭櫪，駑駘續跨韉。
離群悲欲割，示訓語期鎸。
王宋摛文備，曾蘇草奏便。
意精言鑿鑿，事析理平平。
養氣歸深厚，持身趣重堅。
呂公賢贊確，仲子戒辭專。
永寘盤盂裏，終懷杖屨邊。
此州多白粲，故部即青氈。
畏愛群心洽，綱條衆目聯。
弛張元有見，寬猛冀無偏。
郡有青原老，人如綠野賢。
年高能著述，身健早林泉。
故事堪頻扣，成書爲遠傳。
西江足魚雁，秋浦正相連。
五雪詩用前韻寓五字·其一
作者：項安世
朝代：宋

偪塞天星近，紛綸世事平。
瘴消原穀長，蝗死嶽芝生。
徑合迷車轍，宵明誤鼓聲。
袴寒空數挽，屨綻莫深行。
五雪詩用前韻寓五字·其二
作者：項安世
朝代：宋

眼看山城老，心經木有神。
燕臺六月舊，粵嶺一冬新。
色映康衢色，花沾綵服春。
瑞多休更輯，禹甸有窮人。
亭午熱甚過石子澗
作者：項安世
朝代：宋

一掬兒童數樹凉，兩三桅子野花香。
荒山赤日相逢處，便是天台見石梁。
人日從王安撫鑑湖上分韵得禹字成八十韵
作者：項安世
朝代：宋

環山鎮清淵，哲匠儼前矩。
懷哉萬夫雄，犯此衆鬼怒。
豪芒等一死，利澤均衆甫。
至今越山下，尸祝配神禹。
我來問父老，三嘆說亂縷。
湖高籍田丈，海下斗門五。
蓄洩官有程，水旱儂不苦。
墾田彼何人，竭澤禍吾土。
侵尋近百載，饑饉以十數。
豐穰豈不有，得失詎相補。
此病日以深，吾生亦云窳。
我爲父老慙，今非昔人忤。
直無兩漢吏，更說三王祖。
是誠我輩責，將柰汝曹瘉。
且如去年夏，坐看連月雨。
如人窒其吭，滿脰不得吐。
陽侯助之决，高岸化爲鹵。
時聞十萬軍，誰控三千弩。
向來禾黍場，歘作魚鴈浦。
哀哉百萬命，政用一擲賭。
初猶蝦蟹餐，稍復茈葛取。
木皮食且盡，骨肉儂得聚。
呱呱載塗巷，赤子弃不乳。
貿貿出闉闍，枯骸岌相拄。
見之不能飯，泪下紛淒淒。
排閽叫吾君，如子陟彼岵。
吾君甚仁聖，恩德天漾溥。
朝聞嬰兒號，暮發曾孫廋。
已歌元侯夏，復授使者斧。
亟從武夷山，遠聘白鹿主。
並遣周四人，來蘇漢三輔。
白製後苑皮，紅輸太倉腐。
細書問流殍，真意及貧窶。
只今王尚書，匹馬到公宇。
齋厨羞杞菊，賓榻罷歌舞。
臣心但宣布，吏職在摩撫。
豈無燕寢念，正恐王事盬。
百脈已膏肓，一寒纔喣嫗。
惜無厦萬間，可給人二鬴。
人言太勞生，分勇方可賈。
畏貧不育子，何以爲人父。
公意民自知，車行輒如堵。
金錢隨手散，歡喜失尪傴。
老幼紛後先，手額慰覘覩。
人日城東南，叢祠客三五。
凭高望田場，入里訪農扈。
此日異登臨，晴天候繁森。
庶幾麰麥秋，一飽到蓬戶。
未惟四載人，廟食存簋{籋/皿}。
當時饑溺念，此意貫千古。
萬生共血氣，一念通肺腑。
兒啼通裂石，婦饁愧鳴鼓。
不知足生胝，但覺步成踽。
豈惟彼劉子，遠績洛川滸。
固應百世下，嚴祀無敢侮。
同僚具蕭鬰，再拜瞻殿廡。
傑閣峙百尋，脩廊插千柱。
菲泉出山脈，可以佑牲脯。
園陵稽傳記，嬪嗣按經譜。
同朝班岳牧，相遜列羆虎。
舊物見圭璧，所欠惟搏拊。
一特同德人，配食悉周普。
惟餘嫡孫行，商箕與周武。
滎河出寶書，大法垂訓詁。
傳心顧不錄，秩祀無乃魯。
旁羅越君臣，泰岱臨岣嶁。
婉彼西家姝，亦復具翁姥。
又疑黻冕尊，反作羽衣嫵。
邇來壞梁木，頗覺侵藻黼。
前窺汗浹背，却立粟生股。
况當田里甿，正索父母怙。
未能稱宗禮，何以速神祜。
茲遊肅真境，精意頼明府。
鳩工葺崇締，換客挹清酤。
評詩酌雲瓢，論事落風塵。
同來五六士，衝珩間琚瑀。
野人邊州客，强使襲章哻。
登山迹類湛，涉七句漸愈。
分題旅瑰彥，勝事得誇詡。
何以壽君佞，今年長禾稌。
仁智堂
作者：項安世
朝代：宋

堂前九折溪，堂後百仞屏。
客來問仁智，相與坐中庭。
代人得平字
作者：項安世
朝代：宋

遶澗緣崖入，中間有許平。
更栽桃萬樹，應得避秦名。
代人得案字
作者：項安世
朝代：宋

新收舍前雲，舊管舍北澗。
一爲草堂人，從頭點詩案。
代人得若字
作者：項安世
朝代：宋

尚想東屯詩，十九落巖壑。
雨夜聞笙簧，春風化蘭若。
代人得頃字
作者：項安世
朝代：宋

郡官所食稻，共此一百頃。
小人以力耕，君子以德請。
代任閬州和人重午二首·其一
作者：項安世
朝代：宋

靈符高掛辟方良，寶劑旁搜納衆芳。
穰穰人情隨節變，冥冥古意與□長。
新裁白雪羅衣潤，旋剝黄金角餌香。
尚想中流見荃棹，徘徊洲浦待巫陽。
代任閬州和人重午二首·其二
作者：項安世
朝代：宋

游龍蹴浪錦江高，節物驚人感二毛。
京洛承平真富貴，江湖風物歎蕭騷。
荃蕪有恨流千古，駑驥當年共一槽。
聖處相期君不肯，自煎明焰泣流膏。
代作五首·其一
作者：項安世
朝代：宋

晝漏如今天共永，壽辰於此數難量。
三千花實桃猶小，五日春秋木未長。
羲宅巧占堯火正，娥宮新學羿弦張。
兩輪朝暮無窮照，可怕金烏玉兔忙。
代作五首·其三
作者：項安世
朝代：宋

蒼龍元住五雲東，此日黄昏却正中。
琴瑟銅壺添水箭，翩翻珠戶記桑蓬。
上弦月色如銀白，南極星光似燭紅。
歲歲年年尊酒畔，小荷香霧綠槐風。
代作五首·其二
作者：項安世
朝代：宋

一點陰機初晝遲，十分陽德正開離。
后王誥命章施日，天地文明盛麗時。
歷草自生蕭相葉，桂花須占郄詵枝。
千鍾頓止真堪畏，萬石他年更不疑。
代作五首·其五
作者：項安世
朝代：宋

孟嘗當戶三千客，鎮惡成名百二關。
天以高名鍾是月，人於季孟得其間。
八風巡日開雲莢，半壁騰空映霧寰。
共祝星郎千歲喜，天孫早晚渡銀灣。
代作五首·其四
作者：項安世
朝代：宋

流霞元是吾家飲，生日曾供老杜詩。
色借榴心芳露重，香分荷氣碧泉滋。
重闈永夜宜開酌，六禮今年看結褵。
可但椿長并桂永，靈妃蕭史壽無期。
代宜孫
作者：項安世
朝代：宋

潭潭厦屋照春天，初作生申第一筵。
清暢惠和三月四，熾昌耆艾萬年千。
竇郎植桂枝枝茂，荀里生龍箇箇賢。
汲井餐葵同此潤，捧觴來賦從孫篇。
代趙丞相作黄尚書挽詩三首·其一
作者：項安世
朝代：宋

劍閣重來日，瀛洲僅閲旬。
一從充保傅，五見易冬春。
作聖工夫久，膺圖歲月新。
九重深悼處，早晚付經綸。
代趙丞相作黄尚書挽詩三首·其三
作者：項安世
朝代：宋

力小慚形渥，心同傒棟隆。
忠能當世事，信可沃宸衷。
長往公何遽，孤鶱我最窮。
老來難得淚，獨爲灑西風。
代趙丞相作黄尚書挽詩三首·其二
作者：項安世
朝代：宋

講讀真無敵，忠誠素有孚。
談經兼體用，論事極精粗。
日已升暘谷，天方冒海隅。
甘盤當保義，豈料歲年徂。
以椰子香爐花瓶爲大人壽
作者：項安世
朝代：宋

石湖居士虞衡志，椰子之身本椶類。
葉間各結三四子，大者能容五升器。
初如青纈美少年，漸久漸黄堅且緻。
有穰如玉汁如乳，味如春醪飲輒醉。
番禺老工巧心數，能製瓶爐出新意。
盡力揩摩發光彩，一月工夫成一技。
二瓶可花爐可香，中有千鍾萬鍾味。
牋封囊裹送大人，伴以銀奩古心字。
四君俱自南天來，一老新霑北辰賜。
金章紫綬照鄉閭，玉色冰神明聽視。
天上煌煌列宿光，人間赫赫真郎貴。
人言書自武昌來，知是吾兒壽詩至。
兒供椰果勸椰杯，花露香風俱酒氣。
慇懃更作椰子詩，甲子中間一年歲。
以法華寺爲試院擬題于子厚之西亭
作者：項安世
朝代：宋

三旬襆被西亭宿，卧對唐碑看不足。
重闈鎖斷夕陽天，恰似當時萬竿竹。
直須徹棘對愚瀟，始見西亭真面目。
以琴高魚茶芽送范蜀州
作者：項安世
朝代：宋

溪上幽人拾舊查，洞中丁戶採新芽。
欲乘赤鯉慚仙骨，自瀹霜毫愛乳花。
莋路跨騾勝五馬，郵筒得酒散雙衙。
武夷道士知君否，正擁風鸞裏月茶。
以霜柿餉鄭檢法
作者：項安世
朝代：宋

髮毛似霜紛紛白，心地如砂炯炯丹。
細數諸公誰稱此，陶窗居士最宜餐。
任□□生日
作者：項安世
朝代：宋

盤堆鬰薁粲豳風，鍾汎函林拂嶰筒。
一朵杖華千里到，六雙蓂莢五雲中。
初庚恰向今晨足，鼎甲懸知後日崇。
新息陂頭多赤雁，看排行序上層空。
任以道總幹生日轆轤體
作者：項安世
朝代：宋

身長如玉臉如童，抱朴存真道氣沖。
隴上木牛新拄頰，篋中芸蠹舊蟠胸。
周正已報初陽匝，商歷方開遠算洪。
不競紅塵桃李月，雪中松檜自舂容。
任司戶生日
作者：項安世
朝代：宋

曉殿蓂花一莢飛，晚簷桂樹小些兒。
人間已過重陽後，天上將開瑞慶時。
新息陂長鍾世德，嘉陵灘淺報官期。
待君飲却長生酒，又到江亭賀上卮。
任安撫挽詩·其一
作者：項安世
朝代：宋

已矣天難問，哀哉道竟孤。
風流前輩似，膽畧世人無。
緩急謀謨見，尋常尺寸拘。
明時非不用，志士自多迂。
任安撫挽詩·其二
作者：項安世
朝代：宋

新息任夫子，東坡所父師。
只餘盤叟在，猶乃故家時。
閒撫伊吾劍，吟成綠野詩。
中原遺老盡，舊事有誰知。
任安道生日·其一
作者：項安世
朝代：宋

桐川酒正夏王孫，四百遐齡舊德存。
解與狄儀傳釀法，不妨吾祖自昌言。
三分歷草初除一，百萬春花欲化渾。
奪得年頭作生日，盡收芳氣入芳罇。
任安道生日·其三
作者：項安世
朝代：宋

九分纔是一分春，從此看春更七旬。
行世功名初發脚，出門富貴即隨身。
棋逢要路方高著，馬得亨衢定軼塵。
伏櫪自憐吾久矣，傍觀甘作爛柯人。
任安道生日·其二
作者：項安世
朝代：宋

豪風橫雨洗新春，掣電驚雷起蟄鱗。
七百里開雲土潤，八千年慶大椿辰。
太牢醇酎春臺上，金馬公車要路親。
凜凜河圖門戶在，穩將才業嗣前人。
任至道招飲香海棠下
作者：項安世
朝代：宋

眼見名花病已輕，手攀芳樹思如酲。
飄零萬片都無恨，點綴殘枝更有情。
日暮莫辭銀燭照，夜寒誰爲寶瓶生。
飲闌可怕留連久，滿地香紅忍得行。
任詠道生日
作者：項安世
朝代：宋

月當天上連山易，日占人間閏路棋。
華嶽金精供爽氣，廣寒銀闕獻高枝。
鰥魚渴鳳塵緣凈，壽鶴靈龜內景遲。
好把文章收富貴，却將功行享耆頤。
休日值晴張園觀梅同舍不期而集
作者：項安世
朝代：宋

玉照堂前富貴梅，倚春驕臘未輕開。
費他一月春風了，催得五分花意回。
恰是佳晴難放過，偶然勝士得追陪。
君看好景天還吝，一夜輕雲带雨來。
休日過劉寺
作者：項安世
朝代：宋

綠髮蕭蕭變白頭，二年京洛不堪愁。
雨天賜沐逢新霽，烟寺分茶得舊遊。
古蔓巧當陰洞掛，驚泉逆上畫簷流。
曲欄干外山如染，最是橋亭合小留。
伯父新園
作者：項安世
朝代：宋

屋後回堤可當山，屋前溝港轉清灣。
行人自笑高花外，倦客方吟積翠間。
曲折故應憐窈窕，崎嶇未覺厭躋攀。
小橋直下前村路，百頃平園錦繡斑。
伯父生朝
作者：項安世
朝代：宋

前宵穀雨放茶旗，昨日重三轉酒池。
綵杖插花明兔碗，紅牙調曲勸鸞卮。
煌煌朱臉烘華髮，奕奕清睛耿秀眉。
南極壽星祗此是，不須高向畫圖窺。
佛圖市
作者：項安世
朝代：宋

雨意陰連日，秋容淡滿溪。
水穿平野斷，雲截遠山低。
客路朝昏畏，村墟卯酉齊。
傳聞近湖北，漸喜脫江西。
偶作
作者：項安世
朝代：宋

舍前江路接征廛，舍後湖光浄渺然。
不許紅塵穿港入，獨携黄妳過橋眠。
禽魚上下詩三百，風雨陰晴易二篇。
定有真人汎蓮葉，夜深吹杖聽芸編。
偶作
作者：項安世
朝代：宋

草枯葉落四山童，萬里長天一目空。
數點寒梢著紅蕊，人間驚喜見春風。
偶吟
作者：項安世
朝代：宋

近市心如水，居貧道未窮。
關門度梅雨，欹枕受槐風。
問學十年事，文章百世公。
讀多書有味，吟少句無工。
偶得二首·其一
作者：項安世
朝代：宋

水邊楊柳禿𧤺沙，路上寒梅噤未花。
欲識乾坤生物意，桑根麥子已含芽。
偶得二首·其二
作者：項安世
朝代：宋

雪中春到梅花覺，冰底水行人未知。
珍重天公好消息，通今通古更何疑。
偶題
作者：項安世
朝代：宋

暗水斜穿橘塢凉，回波直下藕塘香。
似牙如背白羊岸，已疊又灣青草傍。
閘裏放船思槜李，石間行酒認天章。
一時喚起平生夢，江北江南道路長。
僧了仙携馬太守唱和求詩·其一
作者：項安世
朝代：宋

故國巴山裏，寒砧楚戶邊。
上人名籍籍，刺史札翩翩。
世有羞儒服，吾方厭俗緣。
更須求愈輩，章句待磨研。
僧了仙携馬太守唱和求詩·其二
作者：項安世
朝代：宋

世態家鷄厭，人情外物牽。
僧來求我句，人去覓僧禪。
語綺翻成業，談空未免筌。
不須生許事，留眼看青天。
元夕二首·其一
作者：項安世
朝代：宋

臘雪初消御路乾，暖風吹面不成寒。
月華滿地春如酒，不是燒燈也合看。
元夕二首·其二
作者：項安世
朝代：宋

墮劍遺弓淚未乾，斷蓬漂梗不知寒。
月明正在行宮上，猶作瑶墀舊夢看。
元夕劉知錄招飲
作者：項安世
朝代：宋

曾吹藜杖到蓬萊，親見銀潢鐵鏁開。
析木津頭排列宿，鼇山脚下走輕雷。
荒城夜雪欺行李，畫角晨霜送落梅。
鄰舍相呼同酒盞，也教人道上元來。
元日用前韻
作者：項安世
朝代：宋

元日今年分外寒，先生堅卧正如山。
鄉閭草草兵戈外，雨雪棲棲道路間。
兒女有情催我起，盃盤無緒笑人慳。
何因得似江城鴈，未轉東風已北還。
入普州
作者：項安世
朝代：宋

過盡昌州無數山，山開地辟見平田。
田中有麥元無米，比自昌州却可憐。
入江西界
作者：項安世
朝代：宋

行過中村五里頭，湖南地盡到袁州。
荆南更在湖南外，一片白雲天際浮。
入湖北界
作者：項安世
朝代：宋

丹楹白扁照人開，湖北封疆直面來。
入得界頭歡喜倒，恰如身已到荆臺。
入鄂州
作者：項安世
朝代：宋

重來嘖嘖兩街人，慚愧無功及吏民。
正是去年平賊後，椎牛釃酒滿春城。
內子生日·其一
作者：項安世
朝代：宋

去歲親前捧壽杯，如今萬里獨西來。
遥知此日憐兒婦，應撫南枝問雪梅。
百尺燈山初轉眼，一卮春酒欲酡腮。
願言尊幼俱彊健，歸著斑衣伴老萊。
內子生日·其三
作者：項安世
朝代：宋

人間十八最風流，更占新年第一籌。
北夢南雲春漸暖，星橋火樹夜初收。
舅姑未老椿松固，兒女成行璧玉稠。
但得長年同飽飯，其他萬事更何求。
內子生日·其二
作者：項安世
朝代：宋

東風吹草未成花，物色相看意已嘉。
游女盡從燈夕出，家人重向壽辰誇。
層層膝下孫枝長，衮衮天邊帝綍加。
欲和晏公延壽曲，紅鸞紫鳳勸流霞。
內子生日·其四
作者：項安世
朝代：宋

居士新年六秩來，細君初慶綺筵開。
朱顔拂拂生銀勺，華髮鮮鮮上玉臺。
女嫁男婚成次第，殃銷禍散到耆鮐。
高堂一曲斑衣舞，我唱君隨作老萊。
內子生朝
作者：項安世
朝代：宋

壽杯同舉壽闈中，此樂人人羨此翁。
滿目芝蘭如謝傅，齊眉賓主似梁鴻。
萬枝燈過游塵息，三莢蓂飛淑氣通。
正是春來好時節，柳梢微綠小桃紅。
八日丹陽相遇
作者：項安世
朝代：宋

舟楫庭闈近，衣裳步武輕。
逆風猶作態，寒日爲開晴。
獨客天邊住，全家水面行。
今朝逢一笑，此樂冠生平。
八日泊故人亭觀二水合流處
作者：項安世
朝代：宋

各自南來共北流，孤亭直下對中洲。
湘流幾日發陽朔，瀟水伴吾離永州。
預戒篙工泊江口，急穿巾子上山頭。
哦詩未了寒催客，却下篷窗喚解舟。
六叔母生日·其一
作者：項安世
朝代：宋

千歲光陰二十停，一停纔向此時盈。
律筒又報三陽近，歷草還飛四莢輕。
冉冉春盤行細綠，泠泠臈琖瀉空清。
不須更煮囊中藥，息氣存神自久生。
六叔母生日·其二
作者：項安世
朝代：宋

已傳春日在春前，誕日欺春又占先。
百面玉盤檠菜縷，兩行紅燭罩沉烟。
自從梅裏迎王母，直到荷時慶老仙。
攔住東風頭與尾，中間和氣一千年。
六叔母生朝
作者：項安世
朝代：宋

香梅細柳競芳辰，預報新年兩日春。
未得犀盤傳菜縷，且看玉盞泛松仁。
東風衮衮添孫竹，南極雙雙照壽椿。
正是門闌多喜日，乘龍嬌客翠袍新。
六叔父生朝三首·其一
作者：項安世
朝代：宋

拂拂南薰入燕堂，獸爐清潤酒尊凉。
筵開湯餠麥初熟，綵結茶花絲正香。
翠竹有孫添夏笋，紅榴能笑發春妝。
都將造物無窮景，來與仙翁獻壽觴。
六叔父生朝三首·其三
作者：項安世
朝代：宋

百摺榴花照畫筵，八千椿歷記遐年。
東公西母朱顔老，玉女金童綵服鮮。
梅雨漲添春色酒，麥秋黄起壽爐烟。
銅壺未下三更水，猶是清和四月天。
六叔父生朝三首·其二
作者：項安世
朝代：宋

夷惠之間得趣多，天教彌月占清和。
門當午市心如水，髮插秋霜臉自酡。
雨洗竹香侵瑞鴨，風翻荷潤入杯螺。
欲知壽算長多少，樓外西江萬里波。
六日坐法華寺東廊攬秀亭
作者：項安世
朝代：宋

西亭有名字，未若東亭寬。
東亭攬秀者，一目萬峯巒。
雲興勢浩浩，海立波漫漫。
左見桂陽路，右見舂陵灘。
入山恨不早，行路良獨難。
晚來無頼處，渺渺送歸翰。
六日寄鎮江馬侍郎大同
作者：項安世
朝代：宋

十四年前楚水傍，碧油幢下拜輝光。
鮒魚躑躅遵行潦，龍馬騰凌出大荒。
珥筆南宮扶日月，橫戈北府控昇陽。
冷官只有酸寒分，又把藜燈照蘗黄。
六雪詩用前韻寓六字·其一
作者：項安世
朝代：宋

點點多難賽，蚩蚩勢欲平。
羣排風鷁退，深掩燭龍生。
鄉混群庬吠，軍喧亂鶩聲。
光陰乘歲暮，威令極施行。
六雪詩用前韻寓六字·其二
作者：項安世
朝代：宋

天宗興歲事，滕叟盛威神。
樂羽朱成素，宮牆舊變新。
周爻方用坎，燕律遽生春。
花陣連天出，歡回合宇人。
再作
作者：項安世
朝代：宋

遇物無汙潔，經林失盛衰。
坐令磚似玉，立見髮如肌。
烏化瑶池鶴，騅成石闕獅。
傾都陳鷺翿，連野獵麑皮。
山裹青螺髻，城張白鳳帷。
佛宮迷鐵塔，御路翳金槌。
旟旆紛斜整，駕鵝雜正奇。
四絃穠李抹，三弄落梅吹。
舊積新仍壓，前驅後更馳。
舞狂寧俟拍，行亂不遵歧。
揚布疑非我，何郎竟指誰。
孔淄應不涅，墨素遂無悲。
勇勢將門塞，纖形探隙窺。
欹傾愁屋壁，踴躍羨童兒。
蓋垤危翻甕，填坑駭擲卮。
屐深知夜過，蹄淺認朝騎。
凍合將平海，冰堅已實池。
羲和光奪色，鳥雀命懸絲。
後陣多難測，陰機遠莫涯。
看雲方浩浩，望霽故遲遲。
再到東坡
作者：項安世
朝代：宋

江山不用借花輝，滿坂黄泥落葉稀。
四海共知坡下路，昔人猶想夢中歸。
小橋暗井千年話，秋菊寒泉一縷霏。
恐被先生浮大白，尊前休說是和非。
再和·其一
作者：項安世
朝代：宋

湖海崢嶸老氣，風雲慘淡高情。
可惜元龍雙鬢，江南江北詩聲。
再和·其一〇
作者：項安世
朝代：宋

聖處耘耔日淺，俗間葑淤年深。
蚤歲襟期何許，如今翻愧初心。
再和·其七
作者：項安世
朝代：宋

文命生輕癸甲，祖龍死惑燕齊。
矗矗秦山易識，茫茫禹穴難稽。
再和·其三
作者：項安世
朝代：宋

望海亭前句遠，蓬萊閣上詩寒。
老子向來椽筆，要題吉日斯干。
再和·其九
作者：項安世
朝代：宋

麥熟啼聲未了，藕花醉魄還馨。
只麽跳丸日月，何年檢玉云亭。
再和·其二
作者：項安世
朝代：宋

聽說忠臣孝子，不論往事今人。
衣上淋浪清淚，一生長爲君親。
再和·其五
作者：項安世
朝代：宋

嘆息五陵翁仲，春來草路長堙。
鉅鹿空懷故將，海山空著詩人。
再和·其八
作者：項安世
朝代：宋

廣文已荒茆屋，彭澤浪耻虛罍。
二頃平生幽願，一犁歸處深推。
再和·其六
作者：項安世
朝代：宋

豐年官事無何，梅月詩情最多。
白水暗添漚界，青苔亂長松科。
再和·其四
作者：項安世
朝代：宋

少日心隨鶚上，長年身伴鷗閑。
昨夜松聲到枕，夢魂踏破天山。
再和病起韻答曹仲明
作者：項安世
朝代：宋

愛我空城美疢休，未蒙鍼砭若爲瘳。
齒疎髮脫真無用，語澀行遲見寡尤。
稍善知醫似高子，敢云稱病學留侯。
徑煩曹植波瀾句，一爲元微破隠憂。
再得崇道觀寄王左史
作者：項安世
朝代：宋

藥鼎無時手自煎，萬囊長在枕頭邊。
罪今脫矣從頭白，病已安之用涕漣。
始悟舊詩成卦影，只消崇道了天年。
故人讀罷知余喜，遥舉真珠百斛泉。
再次前韻唁南湖放鶑燕
作者：項安世
朝代：宋

誰向南湖賦白頭，西風團扇有新愁。
歸巢海燕無多日，出谷暖鶑何處遊。
文杏梁邊泥尚濕，綠楊堤畔水長流。
有情莫掃園中路，舞影歌塵處處留。
再次前韻留黄縣尉二首·其一
作者：項安世
朝代：宋

郵亭別酒也須傾，底作匆匆向永明。
蓮裏青心猶有薏，雨中紅日可無情。
吾伊未了吾難出，子墨傳言子試評。
回首便成千里恨，論心何惜片時程。
再次前韻留黄縣尉二首·其二
作者：項安世
朝代：宋

天教槐輔撫藩州，人道梅仙百不愁。
倚閣才情翻作苦，留連詩卷不成酬。
我方設棘蒐芹水，渠自張蒲去荻洲。
二十四瀧高浪裏，卧敲船板醉吟休。
再次前韻督周子問雪中以疾辭詩
作者：項安世
朝代：宋

散花侵示疾，造物戲公深。
毳飯添三白，熊經試一禽。
從來詩愈瘧，枉去藥關心。
無限山陰興，匡牀好越吟。
再次前韻答高秀才言詩
作者：項安世
朝代：宋

萬仞崢嶸赤手攀，但能進步莫憂竿。
一生便作苦吟去，萬事何如得句歡。
鼓氣易衰憐我退，市聲方午似君難。
丈夫不用分畦畛，臭味從今蕙與蘭。
再次韻菊花譜系四首·其一
作者：項安世
朝代：宋

人道花生絕域，此花或系西夷。
薝蔔林中妙馥，金光明裏真肌。
再次韻菊花譜系四首·其三
作者：項安世
朝代：宋

欲喚群仙指定，衣裝似學希夷。
金母爲塗嬌暈，黄姑與鍊仙肌。
再次韻菊花譜系四首·其二
作者：項安世
朝代：宋

若使荆公作譜，却須派出東夷。
補落伽山傳種，閻浮檀水成肌。
再次韻菊花譜系四首·其四
作者：項安世
朝代：宋

我欲詢之元亮，但言前路威夷。
且約黄花共醉，門前塵土侵肌。
再次韻謝張直閣惠雪詩
作者：項安世
朝代：宋

案頭擁被映殘書，溪上何人訪敝廬。
鳳沼詩仙王二十，兔園賦客馬相如。
玉龍百萬推敲裏，月界三千鍛鍊餘。
合侍金輿和黄竹，一官何事尚徐徐。
再次韻謝潘都幹
作者：項安世
朝代：宋

壯士從軍不廢詩，何妨笳鼓間簫箎。
秋城夜觀無公事，月脅天心有詠思。
歲稔公私方暇樂，時平福履正來綏。
金陵風月三千首，共看君侯羽扇麾。
再次韻贈潘楊二君二首·其一
作者：項安世
朝代：宋

今代潘郎老作詩，友聲相應速如箎。
燃萁短句寧論步，聯鼎長吟不待思。
武事解歌三箭定，文容堪頌萬邦綏。
從公更覓中和什，慚愧無因把蜀麾。
再次韻贈潘楊二君二首·其二
作者：項安世
朝代：宋

楊子高才作小詩，似裁推管製纖箎。
亂流不怕公無渡，絕險寧愁我所思。
百鎰黄金裝馬首，五文繡段繫車綏。
橫行海內無堅陣，目短曹劉不足麾。
再次韻趙僉判投贈
作者：項安世
朝代：宋

天街何日雨雲乾，夢想王孫白玉顔。
一日能從晦巖子，十年不負會稽山。
吟詩可但師唐白，服禮終期類漢間。
萬事總當如廕戶，己私除盡即心閑。
再用絲字韻謝張留守垂訪新居
作者：項安世
朝代：宋

畫出城都客子詩，元戎真赴野人期。
白沙翠竹新晴罷，紅旆青油小隊移。
聖世散材甘永棄，師門曲木未全遺。
驚魄已作逃絃鴈，只願長江理釣絲。
再送陳沅江
作者：項安世
朝代：宋

三年食茆厭冰廳，一日栽桃遶带城。
水入洞庭天正闊，山連黔徼地偏清。
醉歌屈子醒時賦，琴和湘娥瑟外聲。
若到江濱逢九肋，爲言稀有是輕生。
再送黄醇甫四川制幹二首·其一
作者：項安世
朝代：宋

未冠聲名璧水流，已嗔袍笏壯齡收。
更堪綠鬢勞烏綬，好去青天上碧油。
百歲重親誰得似，十年三策未經酬。
歸來展盡平生話，莫負東陽沈隠侯。
再送黄醇甫四川制幹二首·其二
作者：項安世
朝代：宋

柏氏諸龍我獨蛇，樂翁羣玉子無瑕。
高曾未遠情終在，閩楚相望迹自賒。
曉鏡雪侵蓮府綠，夜堂風入絳帷紗。
天將廣厦包全蜀，李監門闌喜可涯。
再過溧陽縣見李侍御二首·其一
作者：項安世
朝代：宋

中朝文字家，獨嘆仁公門。
時時落人間，欬唾如雲奔。
歲月坐成晚，今爲隣里尊。
向來崔魏徒，十九歸邱原。
宛在水中央，靈光兀孤蹲。
庭空鳥雀入，日晏烟塵昏。
我來重太息，心事與誰論。
丈人笑謝客，久矣欲忘言。
再過溧陽縣見李侍御二首·其二
作者：項安世
朝代：宋

憶昔兒子時，仁公兩朱轓。
吟篇與醉墨，零落遍湘沅。
少長聽鳴騶，清霜粲華軒。
風流故多奇，欲說非一言。
但聞天下士，擾擾向龍門。
豈知千丈髮，著此三家村。
周餘喬木盡，始見邯鄲孫。
茲行亦奇偉，可以詫仍昆。
冬至前簡陳正己李季允
作者：項安世
朝代：宋

節物吹葭近，鄉閭送篚頻。
驩虞傾一市，憔悴獨三人。
驛破風搜屋，船低月暗津。
吾親于越外，日夜鬢毛新。
冬至日早起
作者：項安世
朝代：宋

兒童吹火注油燈，起著新衣坐到明。
病裏已知時節換，夜闌龜息見陽生。
凱歌
作者：項安世
朝代：宋

今年三月三，樂事今古稀。
嘉陵江到武昌口，此時此日同□□。
北人不敢恃鞍馬，西人不敢憑山谿。
德安有高悅，匹馬穿重圍。
入城助守膽如斗，出城决戰身如飛。
城中扶出王與季，城外逐出信與隨。
襄陽有趙淳，默坐誰得窺。
一日熏盡西山狐，二日網盡東津鯢。
三日開門看江北，一人一騎無殘遺。
興安有安丙，談笑戮吳曦。
僞王亂領出深穀，長史捷布登前墀。
銅梁玉壘見天日，瞿塘灧澦無蛟螭。
鄂州有老守，頭白尚能詩。
上言吾君善委任，下言吾相能指麾。
國家九九八十一萬歲，璘雛褒孽休狂癡。
出三坑口望松陽一首
作者：項安世
朝代：宋

鷄犬桑麻自一同，四山環縣作畿封。
三坑路口一回首，石壁蒼林千萬重。
出北關門
作者：項安世
朝代：宋

籃輿欲度北城闉，抖擻衣襟向市人。
恐逐西風遭舉扇，當關分付二年塵。
出安平山口自此無山矣作別山詩
作者：項安世
朝代：宋

自我出鄔郊，兩山翼我行。
徘徊不忍去，爲雨阻我程。
我程不可阻，前山當我橫。
浰陽到斑竹，翳薈復崢嶸。
中宵與之語，山鬼若見聽。
衣上西山雲，頭上蒙泉纓。
與君未始別，此別莫關情。
明朝出山去，一笑漢江清。
出山
作者：項安世
朝代：宋

又隨寒日下平林，黄葉山頭紫霧生。
六代興亡祗此是，吾儕閒健且長吟。
出江陵北門便有詩思
作者：項安世
朝代：宋

反閉柴門謝絕詩，二年强飯慰肝脾。
朝來威遠門前路，已被渠儂聖得知。
分宜縣
作者：項安世
朝代：宋

郭內清溪響，溪南列岫光。
林花千樹白，嶼柳一川黄。
野店明丹堊，郵籤列短長。
先生心愛此，車過未須忙。
初三日解維
作者：項安世
朝代：宋

隠隠金鉦解岸維，昏昏紅日下田陂。
朦朧霧裏廉纖雨，妝點行人去國詩。
初夏偶作
作者：項安世
朝代：宋

一天濃綠點殘霞，百摺湘裙血染紗。
剛道春歸無覓處，十分妖艷在榴花。
初春二首·其一
作者：項安世
朝代：宋

時闊江空無片雲，草枯木脫最愁人。
東風小作撩人意，已覺人間無奈春。
初春二首·其二
作者：項安世
朝代：宋

不寒不暖風色好，似醉似眠春意深。
嫩綠深紅無一點，柳情花思自盈襟。
別周季隠東湖隠居
作者：項安世
朝代：宋

君不見東湖先生徐師川，雅歌清廟彈朱弦。
又不見于湖居士張安國，健語龍蛇雜矛戟。
佳人往矣不易致，見君使我心先醉。
一聞東湖名，再讀于湖詩。
恍然如見二大夫，使我真欲再拜之。
君家玉带垂金魚，向來凜凜持鈞樞。
丈夫不要五鼎食，自向湖邊築隠居。
小園種花復種竹，數畝宜桑亦宜粟。
人生如此復何求，把酒吟詩得自由。
客來但與談風月，萬事如今只掉頭。
別岳州
作者：項安世
朝代：宋

五更鼉鼓忽逢逢，舟子聞晴上北江。
推枕一兵辭畫戟，開門三騎到篷窗。
鹿鳴厚意陳箱篚，伐木深情綴酒腔。
小雅風流千古在，飛吟亭下此心降。
別陳監庫見磨玉璞者宋衡
作者：項安世
朝代：宋

吾愛陳元年，書生有英氣。
語戇人不嗔，酒失心自記。
庭前有奇石，細滌復粗磨。
我有淇澳詩，願與子同歌。
劉寺置酒遇雨次韻答王大著
作者：項安世
朝代：宋

勝絕今年第一籌，錢湖劉寺雨中遊。
湯傾衢點雲隨肘，羹汎戎酥雪滿甌。
竹塢張烟圍客住，梅簷翻水勸人留。
只因元氣淋漓手，計會天公作此謀。
劉武子生日
作者：項安世
朝代：宋

封姨吹墮小烏巾，日御橫飛十二辰。
漢代皇孫中校尉，唐家供奉謫仙人。
六宮舊唱香奩嫵，諸老爭偷錦段新。
大小山中千樹桂，壽君千歲轉詩論。
劉都翰送伊川山谷二像
作者：項安世
朝代：宋

十年道學誠明處，四海詩篇雅頌餘。
元祐向來基宥密，涪江相逐伴樵漁。
坐中蒼白誰安立，身後丹青獨久如。
再拜兩公何所見，衣巾端肯過吾廬。
勸醇甫酒
作者：項安世
朝代：宋

欲勸臨歧酒一卮，若爲啼笑若爲詞。
情懷作惡中年後，親友相分久病時。
少壯豈知人寂寞，庭闈方待子飛馳。
飲闌百丈牽江去，挂起西川五色旗。
包山送辛大卿知福州
作者：項安世
朝代：宋

樓頭尊酒送將行，樓下江潮意未平。
漠漠南天垂雨脚，陰陰長夏作秋聲。
杜陵戀闕心應苦，楚客思君淚合傾。
莫倚輕紅宜重碧，男兒報國在尊生。
北窗詩
作者：項安世
朝代：宋

天高吾廬卑，南風不肯辱。
頼有北鄰富，垣墉岌高矗。
轔轔飈車來，欲去泥其軸。
回轅乃臨臣，北戶清以穆。
時時喚笙奴，一枕共清熟。
向來北窗人，此秘當已獨。
持我無絃琴，千載賡此曲。
十七弟生日用其韻
作者：項安世
朝代：宋

壽星合在角亢旁，爲爾來臨翼軫鄉。
日向綉床添永算，雲縱書觀發嘉祥。
修程九萬開榮路，曲禮三千閲壽觴。
冬弟春兄同此日，天教鴻雁自成行。
十七弟生朝
作者：項安世
朝代：宋

至日陽生萬事新，阿連於此慶生辰。
一天雲物皆和氣，滿市人家作賀賓。
壽算暗隨宮綫長，科名行逐地雷伸。
病夫已學陳根退，只願庭前玉樹春。
十九弟生日·其一
作者：項安世
朝代：宋

西堂舊作春池夢，南國今逢小滿天。
重四巧排黄閣印，百分宜泛紫金船。
夜聞素月初生桂，曉看丹枝已屬賢。
萬種春紅都歛避，一庭槐日翠陰圓。
十九弟生日·其二
作者：項安世
朝代：宋

繭絲成綍夏初新，柳色如袍尚带春。
已見出牆添笋稚，即看調鼎長梅人。
書隨雁序升秋漢，研拂龍旗對晚宸。
勉爲家門成勝事，六枝仙桂一株椿。
十九日至都門次鞏仲至立春日見寄韻
作者：項安世
朝代：宋

客子沙頭飲餞時，美人溪上正題詩。
栗齋寒盡相思早，竹閣春閑拜賜遲。
別後著書逾汗馬，閑中讀易見靈龜。
何由洗硯居兄左，快斧麾天看一斯。
十五夜雪
作者：項安世
朝代：宋

幸自封姨不敢嗔，放教月姊伴遊人。
不知滕六來何許，忽與天官競此辰。
蓮焰撲殘惟種李，金波捲盡只鋪銀。
玉皇應是憐堯父，不做元宵已四春。
十五弟生日
作者：項安世
朝代：宋

合宮雷雨下江城，重把賢書舊貢升。
入月穿天搜伏兔，摶風擊水化新鵬。
當年吉夢渾家喜，今日成名望汝能。
千歲靈龜須自養，朵頤無用酒如澠。
十六夜州宅觀月
作者：項安世
朝代：宋

青天碧海桂光流，已是人間萬古愁。
野闊江深那向楚，霜深露冷更逢秋。
此時此地俱清絕，無酒無詩得索休。
太守尚嫌高興少，捲雲飛雨架層樓。
十六弟生日·其一
作者：項安世
朝代：宋

長庚飛下祝融墟，瑞入清臺夏五書。
八莢花開羲叔歷，一枝桂長羿妃居。
南薰解養秋風鶚，夢澤能生北海魚。
看上扶摇龍尾道，曼聲傳唱繞周廬。
十六弟生日·其三
作者：項安世
朝代：宋

艾花開過天中節，桂樹飛來月上弦。
喚起西堂春草思，吟成小雅杖華篇。
庭闈心事關兒子，場屋聲名有歲年。
好把文章收富貴，却將功行作神仙。
十六弟生日·其二
作者：項安世
朝代：宋

一弦光上五雲端，恰共乘弧勢一般。
疇昔熊羆和夢到，只今鵰鶚待秋摶。
紅榴色借丹枝重，碧藕香摇翠袖寒。
堂上雙親雖白髮，情懷偏向試闈懽。
十日發祁陽·其一
作者：項安世
朝代：宋

自矜重九苦吟處，寫出浯溪真畫圖。
安排秀句待石鼓，指點江神迎綵艫。
小雨已休朝復作，寒流忽漲夜仍枯。
篷聲瑟瑟灘聲滑，應伴先生著句無。
十日發祁陽·其二
作者：項安世
朝代：宋

蟠螭結蚓走長坡，百尺蒼煙出女蘿。
削柿徵膏憐俗薄，和泥封痏謝官多。
輝輝野日晞寒髮，索索剛風起細哦。
幸自本無饑渴慮，不知何事此婆娑。
十月初還潭州題王氏瑞竹圖
作者：項安世
朝代：宋

王君手持瑞竹圖，要我作詩仍自書。
我書不慳詩亦易，政坐此君難位置。
我欲摇毫寫作雙竹吟，却教數節一幹非商參。
我欲援琴撫作孤竹曲，又見二妙同升異煢獨。
卜子夏，子可爲我謳，一桴二米秬黍秋。
清人一韔攢雙矛，肥泉同本末異流。
觀射父，子可爲我釋，一少二多何卦策。
以奇承耦震初爻，以耦承奇兌三索。
我爲二人書此言，請君持歸君家看。
展卷一問青琅玕，是易是詩然不然。
十月旦上塚詩·其一
作者：項安世
朝代：宋

當時飛鞚得金堤，掣電驚風過馬蹄。
今日筍輿摇醉帽，城東一日到城西。
十月旦上塚詩·其三
作者：項安世
朝代：宋

流鶑飛絮滿城時，曾踏春風看柳枝。
却到枯條黄葉下，人生老去更何疑。
十月旦上塚詩·其二
作者：項安世
朝代：宋

敝車羸馬裊荒陂，十步蹣跚九步欹。
不恨傍人騎馬過，病夫曾有少年時。
十月旦上塚詩·其四
作者：項安世
朝代：宋

一年兩度過城隅，似讀皇王萬古書。
看罷春花與秋葉，人間萬事更何如。
十月旦日上塚過渚宮避雨二首·其一
作者：項安世
朝代：宋

縈紆白道轉城腰，寂寞垂楊倚畫橈。
獨自練光亭上坐，凈慈烟雨看長橋。
十月旦日上塚過渚宮避雨二首·其二
作者：項安世
朝代：宋

一機寒水小吳綾，數幅荒林老畫屏。
却恐秋光太憔悴，照天宮錦拒霜明。
午日
作者：項安世
朝代：宋

一杯聊解獨醒譁，老眼猶明纏臂花。
煮角沈筒隨地俗，賜衣題墨又天涯。
千年菖本須眉古，九蘂戎葵節纛華。
景物向人何所欠，明時不用賦懷沙。
南嶽路口懷胡氏兄弟·其一
作者：項安世
朝代：宋

奕奕神山照遠天，美人家在此山前。
待儂了却公家事，來借書堂十日眠。
南嶽路口懷胡氏兄弟·其二
作者：項安世
朝代：宋

虎逝龍亡不記年，舊巢雙鳳故依然。
靈巖草木皆堪敬，莫作尋常到嶽前。
南康劉知錄惠貺詩編
作者：項安世
朝代：宋

楓疎栗雛康山老，石出舟橫匯澤貧。
掛缽西街三十日，不知鄰屋是詩人。
南康尉司射亭後軒盡見廬山爲取東坡覺來滿眼是廬山之句名曰覺軒
作者：項安世
朝代：宋

千堆白浪捲彭湖，一葉青帆映大孤。
夢裏東坡魂尚魘，岸傍梅福笑相呼。
開門翠壁連天是，回首驚波一事無。
推下黄紬見真意，的知陶令是賢乎。
南康軍寓居
作者：項安世
朝代：宋

檥岸逢重九，全家上淺山。
兒童爭險步，城郭有躋攀。
采菊迷前路，開樽對近灣。
年時吹帽處，不見雁書還。
南湖遣興
作者：項安世
朝代：宋

朝回日日到南湖，不惜金錢散僕夫。
同舍盍簪如有約，吾廬高枕更何殊。
年華過雨春都盡，草色連天路欲無。
樂事只今惟有酒，速傾家釀倒金壺。
卧病
作者：項安世
朝代：宋

廉纖小雨濕相欺，病客無悰晝掩扉。
自轉巫屏遮午枕，一窗寒夢繞親闈。
原酒
作者：項安世
朝代：宋

惟天降命，造此芳醇。
以養老疾，以奉祭賓。
少壯强艾，學仕耕耘。
食焉不暇，何酒之云。
世衰道降，禮喪法淪。
以酒爲膳，每食必陳。
童稚擬老，閨闥僣神。
心鉗廢慮，體緩妨勤。
業荒弗竟，行毀弗成。
俊才中畫，毅志早惛。
勿謂有常，異于湎沉。
褻天慢性，其罪則均。
作此自諭，諭我子孫。
恐干衆怒，勿示外人。
又中秋小雨
作者：項安世
朝代：宋

天生明月照秋空，人把鮮晴候歲功。
可忍浮雲來鏡裏，更堪風雨落庭中。
旌旗踏浪驚吳俗，燈火連街見楚風。
江海歸來心未穩，猶疑醒眼是朦朧。
又中秋沿檄新昌道中有懷二首
作者：項安世
朝代：宋

亂山深處過中秋，客裏今年分外愁。
坐想鴒原揮兔翰，遥知鶴髮念貂裘。
一身四處爲肝膽，有月無人與獻酬。
急喚老兵同濁酒，强排孤憤作清遊。
又中秋詩·其一
作者：項安世
朝代：宋

去年客裏念庭闈，今日尊前捧壽卮。
樂事賞心仍有月，好天良夜可無詩。
秋原絕粒真成旱，俚俗燒燈不負時。
一笑難逢須自慶，幾人對酒得開眉。
又中秋詩·其二
作者：項安世
朝代：宋

煙清露冷月明中，無古無今此夕同。
大地山河歸影裏，白銀宮闕上天東。
人情可是隨時別，酒盞真堪對影空。
來歲相逢應更好，丹梯高處獨乘風。
又代作
作者：項安世
朝代：宋

新年輪遍列星名，却到龍頭第一星。
夢澤東風吹麗曲，錦江春浪漲芳醽。
月鸞雲鳳揮才藻，日鶴天龜與壽齡。
此會明年應更好，長安花裏醉還醒。
又代作
作者：項安世
朝代：宋

絳帷犀鎮繡簾低，翠竹龍香錦帕齊。
百柂瓊艘傾竹醖，千年眉壽輯萱閨。
堂東已見床堆笏，庭下行看玉滿畦。
歲晚逢春知有意，天教齯齒受新褆。
又代作·其一
作者：項安世
朝代：宋

風收十四葉堯蓂，雲捧三千歲壽星。
人訝綉鸞淹彩翼，天教紋鶒效殊靈。
中書將相無窮考，上古春秋不計齡。
長見燭花香帕畔，小桃紅嫩柳新青。
又代作·其二
作者：項安世
朝代：宋

羲仲量沙數砌蓂，甘公聚米算周星。
無邊海福兼山壽，不盡天英與地靈。
翰苑文章看李白，巖廊風度待張齡。
春風萬里岷江水，吹作香醪盡意青。
又代庠孫
作者：項安世
朝代：宋

春風建鄴花如錦，社日秦淮酒似油。
繡閣相傳住鍼綫，高堂有喜送觥籌。
兔經三夜光長好，燕入新年語不休。
商略重闈何許壽，八千纔是一春秋。
又前韻·其一
作者：項安世
朝代：宋

得來棚下脫衣衫，筵席初收戲士閑。
君相恩深何以報，班超生入玉門關。
又前韻·其三
作者：項安世
朝代：宋

何須紙上十分名，且樂尊前現在情。
兩鬢雪霜心尚駭，萬般情僞老方更。
又前韻·其二
作者：項安世
朝代：宋

桃花扇底畫樓心，箇箇三千只一身。
可是從來多薄命，枉將顔色似東隣。
又前韻·其四
作者：項安世
朝代：宋

庭前黄耳卧花欄，瘦脅長腰駿尾團。
壁上朱弓雙鵲面，寂寥終日兩相看。
又和毛子和鄭薦玉
作者：項安世
朝代：宋

長腰如玉穩如金，千里西城待一霖。
憂國元戎真瀝血，還家倦客更關心。
卧聽簷吹長疑滴，起看江雲只願陰。
但得街頭官酒賤，速呼毛鄭與同吟。
又寒食日見紫荆花有懷三館
作者：項安世
朝代：宋

東君老去梨花白，緋桃占斷春顔色。
剩紅分付紫荆枝，回首千花盡陳迹。
汗青庭外曲池濱，憶昔攢葩繞樹深。
不解花枝緣底事，也來江上看閒人。
又月出次韻
作者：項安世
朝代：宋

觥船老去不能空，詩律衰來漸少功。
此夜輪邊誰得句，一壺花下偶成中。
光分少皡金天露，氣挾蓐收閶闔風。
只恐嫦娥須自悔，何如雲裏放朦朧。
又次王醇甫聞人主簿二首·其一
作者：項安世
朝代：宋

眄柯陶令喜歸園，瑩玉靈均恨變丹。
朝飲夕餐和露摘，東籬南岫带雲看。
仙方舊說南陽壽，異色新添霅水寒。
誰道王郎偏愛竹，也來同枕效今潘。
又次王醇甫聞人主簿二首·其二
作者：項安世
朝代：宋

花莖枯槁陋東園，蕊葉蕭疎笑井丹。
環面釵頭人服媚，盃脣盤口客爭看。
照筵冰膾光同潔，飣坐戎鹽色並寒。
誰道仇香但棲棘，也吟時菊繼江潘。
又次韻吳少保游雄楚樓及渚宮
作者：項安世
朝代：宋

紅旗繡額上城頭，菱葉荷花下小舟。
遵渚夷猶蕩佳月，倚天突兀對高秋。
坡公句裏東南水，杜老詩中西北樓。
點化山川一刀匕，風流從此說吾州。
又次韻少保雄楚樓席上
作者：項安世
朝代：宋

炷香秋色裏，落筆翠微間。
八九開雲土，毫芒見峽山。
水花光似拭，幽鳥語如蠻。
不分荆州牧，全勝寓客閒。
又次韻楊祕書送行
作者：項安世
朝代：宋

設矩陳繩勸蹈中，雕龍炙輠戒多窮。
有誰心肯明斯語，無限人知敬此翁。
信有德隅當並進，可能性地獨幽通。
相分便作相逢計，此事它時驗庳崇。
又次韻沈告院送行二首·其一
作者：項安世
朝代：宋

前年倚席湘山下，曾得新篇勝玉葩。
今日題輿秋浦上，又煩佳句溢瓊華。
雲霄策足君方駛，風雨論心我未涯。
正向齊山插黄菊，遥知已對紫薇花。
又次韻沈告院送行二首·其二
作者：項安世
朝代：宋

江頭水落鴈初下，江上魚肥酒可中。
秋浦到時應正好，昔賢題後恐難工。
三年禁直消長日，六月脩廊飫午風。
天上素餐吾已媿，更來閑處理漁筒。
又次韻羅商卿七夕雷雨
作者：項安世
朝代：宋

早秋初夜暗凉生，門巷歡呼見物情。
時節自令兒女愛，年華潜遣鬢毛驚。
一聲霹靂開銀漢，萬丈雲濤下太清。
析木津頭傾見底，鵲橋從此不須營。
又次韻鄧漢卿秀才送行
作者：項安世
朝代：宋

春風不療鬢邊霜，閑處輸君笑我忙。
衮衮懸河煩卒吐，疎疎冷銼頼于湘。
去鑽芸帙翻成蠹，飛下芹泥只願頏。
鑑水舊遊零落盡，相逢猶忍話髯郎。
又用韻酬贈潘楊二首·其一
作者：項安世
朝代：宋

物物當前總是詩，遇絲成瑟竹成箎。
止呼大義周王澤，蔽以無邪孔氏思。
屈賈詞悲變弁凱，齊梁格靡陷崔綏。
欲回溫厚千年教，須仗詩翁爲一麾。
又用韻酬贈潘楊二首·其二
作者：項安世
朝代：宋

四海誠齋獨霸詩，世無仲氏敢言箎。
周公費誓傳禽父，宣聖中庸授子思。
鍾子期家應善聽，郵無卹後定能綏。
真傳更在吟哦外，大節如山不授麾。
又病起送春
作者：項安世
朝代：宋

睡過珍林十日紅，起看陽艷欲成空。
有情盡付鶑和蝶，無恨堪嗔雨與風。
原隰望中青一色，欄干凭處意無窮。
衰翁晚悟人間事，春去春來歲歲同。
又賦
作者：項安世
朝代：宋

屬玉風前藕葉香，殘蟬聲裏柳枝黄。
生前天遣耕雲土，身後人來問雪堂。
樊口戰船旗似錦，黄坡突騎劍如霜。
先生儻有歸來夢，更覺春江雨後忙。
又贈劉正將
作者：項安世
朝代：宋

義山仙去飛卿死，今代劉郎以字行。
吟到江都燕臺曲，一生深處許誰明。
叔父生日·其一
作者：項安世
朝代：宋

新年一百二十日，此酒年年須共斟。
竹嶺松溪仙派遠，龍山夢澤壽鄉深。
戎葵百段纏頭錦，盧橘千丸買酒金。
造物商量供酒費，怕教一事惱閑心。
叔父生日·其三
作者：項安世
朝代：宋

一年生日最佳時，三老團欒總秀眉。
北榭空明新眼界，東床消息稱心期。
竹林風景長宜酒，椒頌年華剩索詩。
試拂兩弦聽細摘，曲中元是閟宮詞。
叔父生日·其二
作者：項安世
朝代：宋

黄塵赤日萬家團，中有金莖露一盤。
酒氣薰天心獨醒，市聲摇屋鼻方鼾。
長生只用仁爲藥，至樂惟將靜作歡。
嘉慶堂前齊指處，鬢毛如雪臉如丹。
叔父生日·其四
作者：項安世
朝代：宋

蓂花禿盡大椿生，月色昏時壽宿明。
眼見扶疎都變密，氣鍾和淑更能清。
弟兄相對談前事，門戶如今儘慰情。
除却偷閑無善頌，暮年多暇即爲榮。
古樟書堂
作者：項安世
朝代：宋

問訊書堂士，門前有古樟。
植根深入地，盤勢闊連岡。
霧合琴書潤，風來硯席凉。
試賡雲下曲，餘韻遶琳琅。
句·其一
作者：項安世
朝代：宋

乳殻中函天渾沌，浮筠破處三嶙峋。
孚齋詩。
句·其二
作者：項安世
朝代：宋

醉中偶爾閑伸脚，便被劉郎賣作名。
司馬侍郎挽詩·其一
作者：項安世
朝代：宋

公之曾大父，昔者老先生。
日月扶丹扆，乾坤仗赤誠。
詒謀三世重，謹始一言清。
今日書生剉，臨風作雨傾。
司馬侍郎挽詩·其二
作者：項安世
朝代：宋

生身何恨晚，猶識孝曾孫。
姓字驚喬木，儀型想九原。
百年餘父老，雙淚落軺軒。
此意今誰領，憑高只斷魂。
司馬歸州挽詩·其一
作者：項安世
朝代：宋

玉立氣如春，魁然長者人。
三朝陳素業，兩郡駕朱輪。
國幹須名族，吾衰倚大姻。
那知沙步酒，一別遂終身。
司馬歸州挽詩·其二
作者：項安世
朝代：宋

矻矻秭歸山，長身困遠官。
舊租無折變，新路有平寬。
報以孫將子，森然玉與蘭。
自隨梅福去，雲外跨飛鸞。
同劉監丞步觀長干寺後諸園
作者：項安世
朝代：宋

游人塞道不容車，千古金陵少婦居。
朱雀大桁春雨後，烏衣深巷曉風初。
紅紅白白花無數，下下高高意有餘。
此景只應閑客管，癭黎輕蓋日徐徐。
同年董知縣席上
作者：項安世
朝代：宋

十五年前玉頰紅，長安道上氣如虹。
集英廊迥含霄露，後市樓高納海風。
解后一涯俱潦倒，摩挲雙鬢各蓬鬆。
酒邊更用分疎在，明日相看總是翁。
同舍置酒孫園招熊莘老
作者：項安世
朝代：宋

千年故國陽春地，今日王孫尚姓熊。
坐上堂堂皆此客，雲間衮衮看諸公。
題詩小苑春風裏，把酒夕陽烟雨中。
莫恨來遲桃李過，綠襴衫色正葱葱。
同葉卿至龍井二首·其一
作者：項安世
朝代：宋

送客得茲遊，湖邊上小舟。
水吞沙岸遠，雲綻日光浮。
地轉風篁密，山藏野寺幽。
飛泉如有意，夾路奏鳴球。
同葉卿至龍井二首·其二
作者：項安世
朝代：宋

半世聞龍井，今年傍驛車。
山中無乳竇，世上有鳴渠。
投石占陰洞，班荆飯野蔬。
京塵紅一丈，無路到僧居。
吳給事挽詞·其一
作者：項安世
朝代：宋

我來鏡水問遺民，想見堂堂報國身。
五月陂塘三百里，千年廟學一番新。
世傳風烈今無數，自許經行得最親。
一讀金陵補天議，始知高處更驚人。
吳給事挽詞·其二
作者：項安世
朝代：宋

少年胸次已吞秦，暮日肝腸獨許陳。
正笏于今無此傑，垂車在昔有先民。
傷心歲晚逢諸老，屈指才難更幾人。
壽樂哀榮公不恨，年來於此自酸辛。
吹帽臺
作者：項安世
朝代：宋

千山摇落萬林空，數點黄花酒盞中。
半破接䍦誰耐管，已將身世付西風。
呈羅機宜
作者：項安世
朝代：宋

抗己憂爲的，咸腓懼喪躬。
自從夫子學，始見古人風。
有直終爲訐，能和乃不同。
從今師下惠，一瓣敢忘公。
呈陳正己十四韻
作者：項安世
朝代：宋

相識十五年，未有今日談。
沉沉千丈綆，窈窈太古潭。
靈關乍掣鎖，寶藏初抽函。
爲於萬億秭，出此一二三。
戢戢騎無數，津津飴正甘。
天驅遠色冥，日墮西暉酣。
言歸澣垢澤，少俟收炎惔。
凉風轉右桷，好月來東菴。
聽君十日語，飫我平生貪。
毫釐得細數，窾隙容周諳。
萬象斗維北，八方車指南。
明明繩尺陳，皎皎星月參。
外物復何有，此懽誠可耽。
願推輕財心，慷慨傾籝甔。
周子問作蕎麥麵冷淘二首·其一
作者：項安世
朝代：宋

金魚玉带相公孫，不受膏粱貴氣吞。
忽喚寒儒共湯餠，翻疑晚飯過山村。
舊聞鵝鴨高飛盡，却恐神仙大藥存。
一夜夢魂秋坂裏，白花朱稈映柴門。
周子問作蕎麥麵冷淘二首·其二
作者：項安世
朝代：宋

調笑何郎莫漫嫌，一杯爲洗太官羶。
品題今自東湖始，湯沐新封羹頡邊。
短制牙籌防易斷，半和麰粉借微堅。
山鷄雋永堪司薦，豈是從來野性便。
和二十六日雪晴
作者：項安世
朝代：宋

雪中歡喜看瑶陵，雪後扶輿弄綺晴。
造物爲人添眼界，病夫隨處得心傾。
江南江北融融暖，春草春花日日生。
凍死窮簷吾不恨，欣欣同宇盡敷榮。
和人謝送筆
作者：項安世
朝代：宋

詞源浩浩筆渠渠，合珥華簪從屬車。
洗眼看題揮月字，驚心猶似仰空書。
雲林舊截雙鳴管，霜野新蒐八竅居。
遣送文房慚瘦劣，千軍揮掃正椽如。
和劉子野見賀韻
作者：項安世
朝代：宋

汗青久別如山歷，頭白重分似斗城。
靜著易林師子貢，共評詩品得鍾嶸。
忽驚蒙水新銜寵，恍憶巴山舊印榮。
翠幕紅燈莫相問，風流何似十年情。
和宋帥出示所送李大著詩·其一
作者：項安世
朝代：宋

掖垣清夜十年愁，夢遶西南處處州。
忽向江陵逢太白，同嘲楚國看倡優。
梅花賦就行人遠，白雪歌殘兩槳流。
日暮江空魂欲斷，更題九辯說悲秋。
和宋帥出示所送李大著詩·其三
作者：項安世
朝代：宋

病中三復舍人篇，可但才工與調妍。
心在雩壇沂水上，思通歸鳥岫雲邊。
自將鐵石爲傳授，不與風騷較襲沿。
聽者座中誰最喜，丹邱道士舞如顛。
和宋帥出示所送李大著詩·其二
作者：項安世
朝代：宋

樓前人送四前旌，樓上詩添七字成。
蔽芾風中皆德意，黍苗雅裏盡仁聲。
請回南國條枚筆，歸主中朝禮樂盟。
天下舉安吾始樂，時哉王道正和平。
和平江府倪教授送行
作者：項安世
朝代：宋

拜辭初下九天來，乞得斑衣學老萊。
六月火雲烘去艇，三山風露隔飛埃。
多情送我詩盈軸，何意辭君酒一杯。
後夜相思江雨黑，短檠寒焰錦囊開。
和彭世昌
作者：項安世
朝代：宋

有山有水勝吾閭，非舊非親借屋居。
醉尉訶人何所恨，老彭於我未全疏。
右車牙少愁看栗，左目眵多怕讀書。
比似淵明更窮絕，併無門巷與舟車。
和揭尉冬至韻
作者：項安世
朝代：宋

自古珍斯日，留機與世窺。
不因冬有至，誰識道之涯。
一點陽初動，千山木未知。
此時俄已復，端的更由誰。
和揭尉見賀韻
作者：項安世
朝代：宋

茸茸弱線初迎復，軋軋陽機已轉坤。
梅放小紅明紙帳，竹分寒綠壽藤尊。
不愁故將逢陵尉，且喜仙官近市門。
還向陳年作新句，賀人今日拜春恩。
和王子一用韻告別
作者：項安世
朝代：宋

積吹摩空海有鯤，驚雷出地竹生孫。
娑羅木吐層層艷，窣堵波開面面閽。
小貼金花聽疾足，淡書灰墨看高鶱。
街槐影裏宮袍出，回首無忘匯澤門。
和王安撫六言十首·其一
作者：項安世
朝代：宋

堆案牛腰萬軸，消磨不盡詩情。
定應是我輩語，擲地當作金聲。
和王安撫六言十首·其一〇
作者：項安世
朝代：宋

朅來此事盡廢，少日論功未深。
欲覓仙人一指，要看月脇天心。
和王安撫六言十首·其七
作者：項安世
朝代：宋

玄思上窺姚姒，後塵肯逐梁齊。
誰言今世第一，我自古人與稽。
和王安撫六言十首·其三
作者：項安世
朝代：宋

從來賜達由果，不說島瘦郊寒。
政譽追還小范，詩名壓倒方干。
和王安撫六言十首·其九
作者：項安世
朝代：宋

苦心自在阿堵，聖處誰知寧馨。
佳句忽來天外，恰能當當亭亭。
和王安撫六言十首·其二
作者：項安世
朝代：宋

西牧村風流老，翰林裏供奉人。
去之雖五百載，斬新料敵堪親。
和王安撫六言十首·其五
作者：項安世
朝代：宋

雅頌意久不聞，周孔業將遂堙。
若要興滅繼絕，不妨動地驚人。
和王安撫六言十首·其八
作者：項安世
朝代：宋

小人區釜升斗，明公鐘鼎尊罍。
難學將軍競病，且隨寒士敲推。
和王安撫六言十首·其六
作者：項安世
朝代：宋

詩聲長甬則震，筆陣戰功曰多。
自抽天上機杼，不落人間臼科。
和王安撫六言十首·其四
作者：項安世
朝代：宋

脫腕流泉纚纚，忘懷大智閑閑。
學蘇二李十二，笑山谷陳後山。
和王少清用昌黎送劉師服韵索近作
作者：項安世
朝代：宋

兒時學戇語，筆力思摩秋。
年來頗解事，毀去不復留。
荷君俎豆我，重意難爲酬。
不逢吞舟鯨，十犗虛垂鈎。
徒蒙萬金價，竟以瓦礫售。
夫君自奇偉，下筆不肯休。
須我合藥紙，欲兼砂扎收。
和總領陳大卿告老二十韻
作者：項安世
朝代：宋

饑餐不願粱，渴飲不辭魯。
我老乞吾身，無才固其所。
豈有經世人，而當話高舉。
朝爲一日留，暮有一日補。
若令久其事，所補可勝數。
周邦有憂嫠，漆室有嘯女。
况居星月位，欲蹈烟霞侶。
方今政和平，群彥日藻斧。
稍稍起蒿萊，紛紛闖門戶。
何嫌管蕭材，從事參井土。
軍方徯喉命，民又惜基堵。
通八十一難，調二十七齬。
劬勞鴻赴澤，上下鵻尋栩。
行行樂駰騏，役役悲兕虎。
爲國充使臣，將身事人主。
但憑心力去，肯用年華阻。
不見密學翁，遺書耿如許。
千林訪車材，九澤具舟樐。
惟思起奔沉，詎說師稼圃。
想公聞吾言，矍鑠還起舞。
和胡撫幹水仙花韻
作者：項安世
朝代：宋

瑶池蓬島舊題名，歲晚江湖得此生。
水戰風摇疑體弱，雪欺霜壓見神清。
佩衿濟濟賢師友，蘭玉詵詵好弟兄。
笞鳳鞭鸞雲澤畔，向人懷抱十分傾。
和胡黎州賀得郡韻
作者：項安世
朝代：宋

波間來往願莘其，林下歸飛樂鸒斯。
羅致軍門雖有禮，捉將官裏便無詩。
齊瓜有日君方往，舜牧無人我亦咨。
西望雪山三百驛，何因杯酒得同持。
和趙主簿韻賦桃花
作者：項安世
朝代：宋

曷日鮮晴后土乾，川原遠近踏春寒。
詩人不問花開落，爲雨爲霞總愛看。
和趙司戶尋梅桐原菴·其一
作者：項安世
朝代：宋

王孫寶馬七香車，不似吟鞭跨蹇馿。
少待綠陰青子下，與君扶杖轉鳴渠。
和趙司戶尋梅桐原菴·其二
作者：項安世
朝代：宋

桐原花下不容車，茅壓疎簷竹繞閭。
可慣傳呼青影裏，人聲浩浩屋渠渠。
和鄧子及冬至謝送筆墨韻
作者：項安世
朝代：宋

年華添線又浮灰，忽忽窮愁不易裁。
惟有病人知客意，故衝寒雪送詩材。
昔誇三窟今成縛，少倚千尋老作煤。
妙用反從窮裏得，一陽端自剝中來。
和鄧子及見賀韻
作者：項安世
朝代：宋

虛舟不記坎和流，槁木何心春共秋。
幸自一生甘辟穀，更須萬戶苦封留。
頗懲吾族騅千里，且學鄉人橘滿洲。
平生惟良資共理，病夫何以副旁求。
和陳信民用韻以高撫州之命相招
作者：項安世
朝代：宋

入無錐瓦出無閭，笑殺康山老寄居。
客裏光陰何以度，閑中親舊頓然疎。
武岡文學來投卷，臨汝君侯肯致書。
早晚一犂親受地，時於笠底望行車。
和陳信民除夕
作者：項安世
朝代：宋

已知時節到門闌，猶有私情惜舊殘。
千戶神桃俄已換，一聲鬼竹豈其難。
癡人星髮愁春鏡，稚子花襦簇曉盤。
歲歲年年祇此是，且隨流俗賀更端。
和陳待制江城畢工遇雪
作者：項安世
朝代：宋

魚釜鶉衣救叔寒，犧樽羊餼度姑山。
瑞花一夜圍青嶂，扶葉平明射白間。
徧雨麥田知地瘠，怕冰戍土謝天慳。
威稜迥出金湯外，十萬邊兵已北還。
和陳正己九日公安道中韻
作者：項安世
朝代：宋

何處山無九日花，故人相遇即爲家。
君方去著風前帽，我已寒如露後葭。
久閉柴門陶歲月，晚憑兒子送生涯。
眼看一樹堂堂去，雙鬢那能不早華。
和韻答都昌胡令論詩
作者：項安世
朝代：宋

竹屋蘆門映短牆，夜深宜月曉宜霜。
青山顧我如相識，白水粘天似故鄉。
光景萬端皆好句，肝腸百鍊見真剛。
今君正與民同樂，安得清愁滿腹裝。
和韻送方翔仲赴省·其一
作者：項安世
朝代：宋

無問其詳問其畧，奏牘於今祖誰作。
三年戍卒箭痍深，長夜破膽鐎銅音。
文皇不共□□□，三五須從賈生說。
曲江賜酒黄封瓶，仙韶度曲宮花明。
江東六月歸來早，江西先拜梭山老。
和韻送方翔仲赴省·其二
作者：項安世
朝代：宋

蘇子書中撏策畧，葉家肆裏偷新作。
南宮卷子不須深，句順聲諧即好音。
調古曲高雖句絕，辭嚴意密誰箋說。
清泉白鹵貯銅缾，磨松展楮霜毫明。
三題奏罷宮門早，行過郎闈驚閣老。
和高撫州用韻相招
作者：項安世
朝代：宋

能使邦人保里閭，不能一日自安居。
廢興何敢於人怨，溫飽從來作計疏。
舊景陸公新景賀，大題詩句小題廬。
慇慇喚我江西去，只用官船不用車。
和黄醇甫將行赴范侍郎海棠夜宴八韻
作者：項安世
朝代：宋

花鬮酒令不須探，但對此花須醉酣。
花頭露重春的的，花樹雲暗天曇曇。
美人醉後欲無力，小婦困來微带慙。
蜀王宮畔客當去，召伯堂前人罷參。
離歌未動酒如海，花徑漸昏雲作龕。
急呼千炬夜光起，緩引百柂春波涵。
照花莫睡共花飲，泥客作詩停客驂。
詩成酒盡花亦落，客子一去天西南。
咏雪次鐸字痛字韵二首·其一
作者：項安世
朝代：宋

水官不能神，經歲無此作。
春風一回首，風花散雲箔。
飛來忽滔天，掃去不盈握。
蒼茫大千界，歛散一圭角。
似是絮無鹽，人情只輕薄。
懷哉我來玉，小棹山陰泊。
空江蓑笠中，此段有前約。
扣舷歌商聲，黄鍾震牛鐸。
咏雪次鐸字痛字韵二首·其二
作者：項安世
朝代：宋

我詩已巴歈，曲短不成弄。
君詩如郢人，白雲渺雲夢。
天公震而矜，大地作一供。
封姨不自惜，紛紛管迎送。
須臾萬象滅，此世無與共。
惟餘滄江水，不止亦不動。
聳渠縞带袴，等用麻衣諷。
寒梅自生香，古井亦受凍。
松髯老不脫，歲晚見梁棟。
此事且勿言，惟知飲當痛。
善謔驛淳于髠墓上有木斜出
作者：項安世
朝代：宋

辟彊老去重堪嗟，千里堂堂表海涯。
取士但能籠自鵠，諫王安用學蚳鼃。
祗言魯國賢無補，豈識齊卿實未加。
不見只今墳上木，多年老幹尚傾斜。
善謔驛淳于髠墓上有木斜出口占
作者：項安世
朝代：宋

秦人磨斧闖山東，七澤青邱入夢中。
齊楚君臣正行樂，辟宮除道送金籠。
喜晴
作者：項安世
朝代：宋

一年蠶麥九分成，十日雲雷萬感生。
雨似梅天聲陸續，浪乘桃月勢崢嶸。
猛拚歲事真無策，大放春光却有情。
世故從來多錯料，落花飛絮未須驚。
嘲熱弄
作者：項安世
朝代：宋

棫樸芃芃旱麓邊，爲薪爲槱合禋天。
山牆野店茅灰裏，熱弄須臾亦可憐。
嘲青女
作者：項安世
朝代：宋

乾地成霜水地冰，薄冰頑白厚冰清。
阿婆老去鉛華少，西抹東塗畫不成。
嚴州建德道中
作者：項安世
朝代：宋

步步青山擁碧溪，村村麥隴入桑畦。
路將好景匆匆過，轎避柔柯故故低。
風餌雨紈香有思，带羅簪玉浄無泥。
如今始悟嚴夫子，不把漁竿換介圭。
四伯父生日·其一
作者：項安世
朝代：宋

春入芳蘭喜氣濃，天風吹下慶重重。
大兒穩護梁州罽，小女登高監宅龍。
南畝新年付熊驥，北窗長日慕喬松。
阿咸多病宜偕隠，自洗山罍勸嗣宗。
四伯父生日·其二
作者：項安世
朝代：宋

三月三日天氣新，蘭亭飲散鷄呼晨。
酴醾影裏看月姊，翼軫星中占老人。
千二百歲廣成壽，六十四日東皇春。
請誦古人詩一句，五枝芳桂一枝椿。
四伯父生朝三首·其一
作者：項安世
朝代：宋

花到酴釄芍藥時，人如仙桂大椿詩。
一年春事鶑初懶，千歲光陰鶴未遲。
鬢雪多於南極老，臉朱濃似舞雩兒。
醺醺曲水餘酲在，又酌流霞勸壽卮。
四伯父生朝三首·其三
作者：項安世
朝代：宋

農郊有喜萬人知，三日甘霖綠野肥。
動地歡聲連穀旦，降神喜頌入春圍。
雲充畫棟排金鴨，花滿前行立綵衣。
七十今年須預慶，明年群玉正天飛。
四伯父生朝三首·其二
作者：項安世
朝代：宋

夜闌脩竹罷傳觴，清曉詵詵輯燕堂。
浴冠舞童春服盛，秀眉齯齒頌聲長。
博山細吐晴霏潤，大斗高斟臈味香。
華髮他年多勝事，鳳綸重疊拜恩光。
四伯父生朝集老杜句二十韵
作者：項安世
朝代：宋

三月三日天氣新，著處繁華矜是日。
明日蕭條盡醉醒，碧窗宿霧濛濛濕。
南極老人自有星，掛君高堂之素壁。
仙人玉女回雲車，萬草千花動凝碧。
奇祥異瑞爭來送，麟角鳳嘴世莫識。
酒肉如山又一時，滿堂賓客皆嘆息。
正是江南好風景，苑中萬物生顔色。
遮莫鄰鷄下五更，且將款曲終今夕。
獨慙投漢閣，出守吾家姪。
懶慢無堪不出村，生無所成頭皓白。
朋知來問腆我顔，汝伯何由髮如漆。
紅顔白面花映肉，秋水爲神玉爲骨。
元圃蒼洲莽空闊，神仙中人不易得。
在於甫也何由羨，扶持自是神明力。
君不見大兒聰明到，越羅蜀錦金粟尺。
裁縫雲霧成御衣，朝廷記憶蒙祿秩。
小兒心孔開，射策君門期第一。
今春喜氣滿乾坤，朱紱即看隨畫鷁。
丈夫生兒有如此，百年未見歡娛畢。
南極老人應壽昌，人生歡會豈有極。
四和·其一
作者：項安世
朝代：宋

此世方當出手，君侯渠得忘情。
莫麽買山高論，行哉破竹邊聲。
四和·其一〇
作者：項安世
朝代：宋

一州如許斗大，四海望公則深。
事業本無奇巧，聖賢只有虛心。
四和·其七
作者：項安世
朝代：宋

復讎萬古明義，寸刃終屠魏齊。
簀裡誰知范叔，車中暗逐王稽。
四和·其三
作者：項安世
朝代：宋

風節言言邁往，清詩字字高寒。
奇古珊瑚碧樹，英明玉戚朱干。
四和·其九
作者：項安世
朝代：宋

漢家樹業如許，君王神武能馨。
夷吾可但江左，楚囚誰對新亭。
四和·其二
作者：項安世
朝代：宋

百年可惜幾見，一代何能數人。
下馬賦風雅頌，上馬看疾毒親。
四和·其五
作者：項安世
朝代：宋

九澤導來無事，五行汩後徒堙。
但使民皆忘我，誰言州解勞人。
四和·其八
作者：項安世
朝代：宋

遺老玄黄漿食，內家卷耳觥罍。
長轂能行萬里，君王不憚親推。
四和·其六
作者：項安世
朝代：宋

周家石鼓嵯峨，從臣才藝心多。
所期喚起雅頌，渠止鎸成隸科。
四和·其四
作者：項安世
朝代：宋

考古飀飀似見，談王易易如閑。
政爾盛之馨處，卧龍恰稱茲山。
四月二十八日輪對遇雨
作者：項安世
朝代：宋

攢梆疊鼓遞相催，西府東班次第來。
雨入北門千步濕，天臨後殿九重開。
嘗時只在中廷拜，此日容穿左序回。
叨近威顔陳悃愊，愧無崇論補涓埃。
四月五日解維成都連日行淺灘中或遲或速如在東中遊湖甚以爲樂初九日過龍爪灘兩江合流江始深舟人至此歌呼鳴櫓作發船離岸之聲余始愴然覺身是行客頗有離索之念
作者：項安世
朝代：宋

青林淺瀨密縈洄，喚作蘭亭載酒來。
忽聽江深發鳴櫓，始知身是罷官回。
四次韻李校書雪中臨唐人陰符經
作者：項安世
朝代：宋

乘興能臨褚令書，無人知是戴公廬。
映窗寒雪天相借，嗜古高情我不如。
貞觀風流淪沒後，凌烟名字斷殘餘。
李侯用意青雲外，肯與時人較疾徐。
四雪詩用前韻寓四字·其一
作者：項安世
朝代：宋

皓景連辛甲，寒歌遍仄平。
會同符盛治，假合類浮生。
境變西山色，詩翻郢曲新。
且隨車角住，休趁馬蹄行。
四雪詩用前韻寓四字·其二
作者：項安世
朝代：宋

氣用乾陽壯，雲興初望神。
瀆流連夜剪，澤草萬花新。
暮夜翻疑曉，冬郊總是春。
皇皇天一色，穆穆逕無人。
圩田
作者：項安世
朝代：宋

港裏高圩圩內田，露苗風影碧芊芊。
家家繞屋栽楊柳，處處通渠種芰蓮。
老去何年真有此，客中半世尚茫然。
自憐赤日黄流裏，又買揚州上水船。
塘上遇雨
作者：項安世
朝代：宋

雨入湖心路，烟昏酒市樓。
驚飛花鴨閙，癡立白鵝愁。
菰葉如相倚，楊枝不自由。
猛思拋轎板，渾欲上漁舟。
壕頭入衡山界
作者：項安世
朝代：宋

亂木林中微有路，兩山峽裏欲無天。
前頭似向夔州去，應有西川未了緣。
士師詩
作者：項安世
朝代：宋

畫邱置學明如星，頑民殄戮何可矜。
井田一變鄉校廢，斯民何往非干刑。
三復名言子曾子，不獨陽膚當守此。
未經師傅兒猶癡，盡在哀矜君勿喜。
壽司馬夫人二首·其一
作者：項安世
朝代：宋

起居大國太夫人，玉带金魚兩相門。
歲有萬千宜壽母，人生七十見重孫。
古來此事猶稀有，帝所如今亦預恩。
應是前宵度河漢，獨乘飛馭下崑崙。
壽司馬夫人二首·其二
作者：項安世
朝代：宋

秋風庭院忽生春，請說庭前祝壽人。
卿月已昇仙掌露，郎星初見宰官身。
九霞醖就金尊滿，四世孫看玉砌新。
待得蓬萊更清淺，人間誰復數靈椿。
壽母生朝
作者：項安世
朝代：宋

油河會散恰盈旬，春水痕生又浹辰。
堂上畫圖星欲動，夜來銀燭火猶新。
江汀花草香風滿，兒女孫曾樂事頻。
海燕長隨生日到，是渠三島十洲人。
壽母生朝四首·其一
作者：項安世
朝代：宋

堂成初見畫簷新，碧瓦翬飛上綵雲。
三尺寶臺蒙錦帕，白狻猊頂翠氤氳。
壽母生朝四首·其三
作者：項安世
朝代：宋

良辰好景占年年，畫燭濃香醉玉船。
天上月圓三夜後，人間春到萬花邊。
壽母生朝四首·其二
作者：項安世
朝代：宋

蓀襦蘭佩擁萱階，綠髮朱顔照酒盃。
九十九洲春色裏，老人星動壽筵開。
壽母生朝四首·其四
作者：項安世
朝代：宋

兒孫遥指菊花辰，自訟菴中慶誕人。
也向此旬同此日，八千秋對八千春。
壽王尚書二首·其一
作者：項安世
朝代：宋

前年革履下星辰，那料如今更有春。
幾爲拜雩成俯膝，可辭持酒勞燋脣。
田家有喜新收麥，老子無何忽念蓴。
欲去强留天意切，玉堂清夜出絲綸。
壽王尚書二首·其二
作者：項安世
朝代：宋

去年曾賦泰山高，祇識君侯一味豪。
稍稍近能窺霧豹，堂堂元不掛秋毫。
直將空洞容君輩，從使參軍似馬曹。
此世此途荆棘久，借公餘勇爲除薅。
壽邱安撫二首·其一
作者：項安世
朝代：宋

湖上高荷五月凉，雲間三五桂華香。
蒲葵影裏民無暑，飛鏡光中吏有霜。
日近天申纔半浹，陽居大夏恰中央。
定扶真主開炎運，雪恥歸來報上皇。
壽邱安撫二首·其二
作者：項安世
朝代：宋

當年詔使再來時，物色依人喜可知。
萱麝半黄宜壽母，籜龍新綠見孫枝。
清香畫戟沈沈處，永日薰風細細吹。
閣上南山青不盡，一杯相屬壽無期。
夏夜入城
作者：項安世
朝代：宋

巾櫛侵殘夜，衣裳謁上官。
市心偏得熱，堤面自生寒。
水闊江湖小，川平象緯寬。
籃輿得佳夢，摇兀又驚殘。
夔州永安宮詞
作者：項安世
朝代：宋

許昌門外驅霆靂，玉筯驚拋夜無迹。
五花驕馬雲作蹄，飛渡檀溪人未識。
大隄八月陰風起，葉落花黄心欲死。
山枯石裂見蒼龍，三十六鱗纔赴水。
逢逢搥鼓上瞿塘，老瞞落筆三川忙。
蓬萊一夜兩鼇死，血殷海水天無光。
金戈鐵馬宮前道，龍旗未捲君王老。
當時玉座醉春桃，今日銅駝泣秋草。
從來兩髀彫鞍側，不爲兒曹營玉食。
生將一死答將軍，死用一生酬相國。
喬家小郎名賞音，玉房花貌空沉吟。
吳娃解掩夫差面，難繫劉郎一寸心。
夜坐
作者：項安世
朝代：宋

天寒人倍爽，夜靜雨初喧。
舊稿詩重定，新編手自繙。
相親燈不厭，共坐意忘言。
獨笑重城裏，千家正夢魂。
夜坐懷都城
作者：項安世
朝代：宋

霏霏寒露濕檣竿，耿耿明星動玉灣。
夜久暗塵無一點，心閑遠念忽相關。
天街月色中秋近，海岸濤頭數日間。
正是錢塘好時節，只愁風雨自闌珊。
夜坐納凉
作者：項安世
朝代：宋

黑雲湧起星月暗，急雨欲來天地凉。
精神颯爽動秋思，襟袖飄蕭吹晚香。
石峯巉青菖蒲細，盆沼漲綠鳬茈長。
此中何處得三伏，更聽露井鳴銀床。
夜泊聞榔
作者：項安世
朝代：宋

昨夜天聰門外泊，不聞朝鼓只聞榔。
三年一覺青雲夢，始覺人間味許長。
夜泛湘江
作者：項安世
朝代：宋

窈窈崖頭黑，沉沉水面青。
楓林嘯山鬼，竹月下湘靈。
欵乃元郎曲，離騷屈子經。
欲知當日意，須向此中聽。
夜聞風竹有懷
作者：項安世
朝代：宋

竹客源頭逆旅間，道人同此聽潺湲。
小窗夜半聞風竹，夢著征袍繞故山。